
Cuerpo di Polis ta pidi chauffeurnan pa para auto bon 
y sigui reglanan di trafico 


Mirando cu paradanan 
di carnaval ta atrae bas- 
ta hende y algun biaha 
chauffeurnan no tin ca- 
minda pa para nan auto, 
Cuerpo di Polis ta haci un 
peticion pa sigui reglanan 
di trafico. 


Mediante un post riba rednan 
social, specificamente pagina 
di Facebook di Korps Politie 
Aruba, a publica cu “no ta 
permiti pa blokea sitio ubica 
pa vehiculo di emergencia.” 


Cuerpo policial ta splica cu tin 
luganan ubica specialmente 
pa vehiculonan di emergen- 
cia manera ambulance, polis, 
brandweer y CEA. 
No ta permiti pa blokea, 


reserva of pone cualkier ob- 
heto pa stroba personalnan di 
emergencia pa haci nan tra- 
bao. 


Di mesun manera, mirando 
cu Aruba ta den su tempora- 
da di carnaval, tin chauffeur- 


nan cu no ta haya luga pa nan 
por para nan auto, pero den 
esaki, mester ta cauteloso pa 
motibo cu nan ta recomenda 
di no para auto den scuridad, 
no laga ni un obheto di balor 
aden y dobel check y lock e 
auto pa asina ta mas sigur. 


Tambe, mester tene na cuenta 
cu Agentenan policial di Pla- 
nologie t’ey despues di parada 
pa dirigi e trafico, trahadonan 
di DOW cu su trucknan geel 
tambe t’ey pa asina kita e bar- 
icadanan despues di e parada, 
siguientemente ta bin e tra- 


hadonan di SERLIMAR cu 
despues di parada lo sa di haci 
tur e cayanan limpi. 


Potretnan ta di Cuerpo di Po- 
lis di Aruba su pagina di Face- 
book. 


DMH a comparti informacion general cu 30 
profesional di Bureau Traimerdia 


Team di DMH ta sigui 
brinda presentacion in- 
teractivo cu informacion 
general di ley di Codigo 
di Proteccion (CdP), cu e 
Departamento di Mucha y 
Hoben (DMH) ta encarga 
cune. 


E mainta a tuma lugar na 
Biblioteca Nacional di Aruba 
situa na Playa. Dos Supervi- 
sor di Codigo di Traimerdia, 
Yuneida A. y Geraldine M. a 
extende e invitacion na team 
di DMH. Esaki ta debi cu 
Bureau Traimerdia a finalisa 
nan protocol y maneho con- 
creto riba e implementacion 
di Codigo di Proteccion na 
henter staf di Traimerdia. 


DMH a elabora den corto 
riba e contenido di e ley di 
CdP y tambe kico ta e 6 cat- 
egorianan di abuso di mucha, 
tambe a elabora y splica am- 


plio riba e online toolkit y 
con esaki por yuda cada pro- 
fesional. 


DMH ta satisfecho y conten- 
to cu e participacion activo 
di e profesionalnan aki, cu ta 
traha tur dia cu nos muchan- 
an. E remarcanan positivo 
manera; “dicon a dura asina 
largo, prome cu CdP a yega 
cerca nan”, sigur ta hopi 
positivo, mirando cu nan tin 


e necesidad y relevancia pa 
traha cu un plan structural y 
uniforme. 


DMH ta conclui cu e mainta 
a bay bon y cu e profesional- 
nan a keda suficiente informa 
y inspira pa tuma e pasonan 
adecuado, na momento cu 
tin un sospecho di abuso di 
mucha y con nan lo aplica e 
pasonan di CdP. 


Turista ta fayece dilanti 
supermercado 


Diasabra mainta, polis a 
ricibi indicacion cu un 
persona diripiente a bira 
malo y sak den otro dilanti 
Ling & Sons Food Market, 
mesora a dirigi tanto po- 
lis como ambulance na e 


sitio. 


Na yegada di e patruya a bin 
compronde cu aki ta trata di 
un turista di edad cu diripi- 
ente a bira malo sak den otro 
y no tabata reacciona. 


Na yegada di e ambulance 
nan a purba reanima e turista 
pero lamentablemente no a 
logra. Nos mas sincero pal- 
abranan di condolencia na su 
famianan. 


LOCAL A3 

Ciudadanonan ta sigui reporta cu Aruba tin sushi na varios caminda 


Mediante un post riba 
rednan social, lo cual ta e 
tendencia awendia pa haci 
un denuncia tambe, un ci- 
udadano a publica varios 
potret di un caminda na 
Santa Cruz yen di sushi, 
vooral blekinan di verf 
scondi den un mondi. 


Den e publicacion, a splica cu 
“a duel mi hopi mi ta post e 
cos ki na papiamento, nos ta 
un grupo non traditional cu 
ta hike via luga nan cu no tin 
trails, dus nos ta bay cu ma- 
chete kap mata y traha nos 
mesun ruta, gewoon cana 
deep den nos naturalesa di 
Aruba. Nos ta echt letterlijk 
explora Aruba unda hende 
normalmente no sa yega mes, 
y no sa mes cu ta existente.” 
Igualmente a señala cu “awe 
nos a bin topa esaki, deep den 
Mondi den Santa Cruz. Mi 
tin hopi potret saca pero ta 
haci hopi dolor pa saca nan.” 
Den un post cu a haya basta 
reaccion y shares, otro ciu- 
dadanonan no a tarda pa 
duna nan comentario como 
por ehemplo: “City Inspec- 
tor mester di mas hende pa 
combati e problema cu tin na 
Aruba, nan ta trahando hopi 
duro mi sa, pero problema di 
sushi ta un cacho di caya.” 
Manera potretnan ta ilustra, 
ta trata di sushi unda tin basta 
blekinan di verf y partinan 
di auto, den otro reaccion a 
comenta cu “banda di e dam 
di Moko tur ora nan ta benta 
tur sorto di sushi banda di e 
caminda te hasta corchon di 
cama! Mester crea un forma 
pa gara e hende nan cu ta haci 
esaki y duna nan un multa 
hopi pisa pa susha nos natu- 
ralesa.” 
“Cos ki ta straño si con e su- 
shi a yega eynan. Ta deep den 
mondi segun mi por a lesa. 
Auto of un truck, etc., no por 
yega eynan. Kisas ta gradu- 
almente ta hiba e bleki nan 
eynan segun ta ruimop cu 
garoshi kisas? En todo caso, 


hopi tristo mes. Mester haci 
un investigacion asap.” Un 
otro usuario di red social a 
comenta. 


Minister di Naturalesa su 
reaccion 
E post a bay viral basta lihe cu 
te hasta a yega cerca e minis- 
ter concerni, Ursell Arends 
ken a reacciona mesora y 
splica: “E parti mas tristo ta 
cu nan por a easily warda pa 
Baki den Bario y trece awe. 
Pero esaki claramente ta un 
negoshi y lo avisa Bureau 
City Inspector pa atende cu 
esaki y busca any evidence. 
Nos tur por ta di acuerdo cu 
mas boet mester cay pa esnan 
cu no ta stima nan pais y ta 
haci e decision consciente pa 
susha nos Aruba. Tin cu re- 
marca cu nos a haya un APV 
sin richtlijnen, none the less 
DNM ta trahando riba esaki. 
Ta aprecia e comunidad pa 
raporta cualkier ilegal dumps, 
cu video of imagen di hende 
haciendo esaki…raporta via 
fixi.aw.” 
17 di januari ultimo, min- 


ister Arends a informa cu 
diabierna 12 di januari nan a 
reuni cu Bureau City Inspec- 
tor unda nan a informa ariba 
e diferente accion di limpiesa 
cu nan tabata tin y cu nan 
tin den plannan. Nan ta bin 
haciendo nan trabounan for 
di comienso di aña na varios 
caminda y BCI ta bay keda 
monitor esaki mirando cu un 
dia despues cu a haci limpi, a 
bin constata cu hende a bolbe 
laga sushi atras. 


“Un tristo realidad pa mira 
con nos hendenan bibando 
riba nos dushi Aruba ta dicidi 
pa actua,” minister Arends a 
sigura. 
Un di e sugerencia cu a bin 
dilanti durante e reunion 
di diabierna tabata pa pone 
camara na e luganan cu ciu- 
dadanonan ta haci e acto con- 


tra ley aki pa asina BCI y otro 
departamentonan di Gobi- 
erno di Aruba por actua riba 
esaki, cu tur e consecuencia 
cu lo bin pa e ciudadano cu a 
comete e acto contra ley. 
Sigur un sugerencia cu di aña 
pasa a bin ta evalua, no sola- 
mente e localidadnan pero 
e logistica pa por bin cu un 
structura adecua pa e control. 
“Mantene Aruba limpi no 
ta solamente Gobierno di 
Aruba su deber, sino tambe 
un responsabilidad comparti 
cu tur ciudadano. E decision 
pa susha e pais cu bo ta biba 
ariba ta bin back na e persona 
su mesun balor y normanan 
y nos lo keda enfatisa ariba 
esaki.” 
Caminda di tira sushi tin, 
e decision pa responsabi- 
lisa pa e desperdicio cu cada 
ciudadano ta produci ta keda 


den man di e ciudadano, nan 
tambe a menciona cu Baki 
den Bario 2023 tabata na tur 
districto y nan ta keda haci un 
yamada na pueblo pa informa 
nan mes unda e persona/ 
compania cu ta contrata pa 
deshaci di desperdicio ta de- 
posita esaki, percura pa esaki 
no termina den naturalesa. 


FIXI tambe por yuda 
E plataforma cu a ser crea 
na 2022 pa atende cu reto di 
desperdicio yama “FIXI” ta 
un aplicacion hopi facil pa 
usa, e ta “user-friendly” y ta 
empodera ciudadanonan cu 
mira algo cu ta robes pa nan 
por raporta esaki y tin e con- 
fiansa cu e reportahe ta yega 
na e instancia concerni. 


Proceso di raporta ta facil: 
1) Observa un situacion 2) 
Saca potret 3) Skirbi repor- 
tahe cortico di e situacion 4) 
Manda e reportahe 5) BCI ta 
ricibi y redirigi pa instancia 
concerni si ta necesario. 


Si ta observa cualkier di 
lo siguiente, lo bo por ra- 
porta esaki cu Fixi: 
• Dump ilegal of hende ta 
deshaci di sushi ilegalmente. 
• Ta deshaci awa preto riba 
tereno publico of den dam. 
• Hende ta deshaci di kimico 
riba tereno publico. 
• Ta sospecha individual of 
compania di deshaci di kim- 
ico peligroso (venenoso) riba 
tereno publico, of riba tereno 
priva sin tin permiso. 
• Wacharaca di auto riba tere- 
no publico. 


Nota di redaccion: Potretnan 
ta cortesia di un ciudadano 
mes cu a publica e situacion 
aki riba Facebook. 

Entrante 1 di december 2023, 
BCA a reduci e tasa di reserva obligatorio cu 0,5 punto di porcentahe 
na 22,0 porciento 


Conforme e tarea di e 
Comite di Maneho Mon- 
etario (CMM) pa evalua, 
determina y duna trans- 
parencia riba e accionnan 
di maneho monetario di 
Banco Central di Aruba 
(BCA), BCA ta comunica 
lo siguiente. Durante e 
reunion di 27 di novem- 
ber 2023, CMM a dicidi 
pa baha e tasa di e reserva 
obligatorio cu 0,5 punto 
di porcentahe na 22,0 por- 
ciento entrante 1 di de- 
cember 2023. 


Di e manera aki, e banconan 
comercial mester tene un 
balansa minimo na BCA cu 
ta igual na 22,0 porciento di 
e depositonan riba termino 
cortico di nan clientenan. E 
decision pa reduci e tasa di 
reserva obligatorio ta basa 
primordialmente riba e reser- 
vanan oficial y internacional 
cu a permanece na un nivel 
adecua, apesar di un caida te 
cu 13 di october 2023 com- 
para cu fin di 2022. Tambe, 
reservanan oficial y interna- 
cional ta premira di keda ad- 
ecua y subi durante e resto di 
2023. Adicionalmente, likides 
excesivo di e sector bancario 
a baha na october 2023 com- 
para cu december 2022, pri- 
mordialmente causa pa un 
subida den credito. BCA ta 
sigui monitorea e desaroyo 
den e reservanan y likides 
excesivo y lo por dicidi di 
cambia e tasa di reserva ob- 
ligatorio, si ta considera esaki 
necesario. 


E CMM a considera e 
siguiente informacion y anal- 
isis den su deliberacion. 


Reservanan internacional 
y oficial 
E reservanan internacional, 
cu ta consisti di reservanan 
oficial di BCA y reservanan 
di divisa na e banconan co- 
mercial, a baha cu Afl. 218,7 
miyon te cu 13 di october 


2023, compara cu fin di de- 
cember 2022 (Grafico 1). E 
reservanan oficial a mengua 
cu Afl. 215,3 miyon, mientras 
cu e reservanan na banconan 
comercial a baha cu Afl. 3,4 
miyon. Consecuentemente, 
te cu 13 di october 2023, e 
reservanan oficial y inter- 
nacional a suma Afl. 2.575,6 
miyon y Afl. 3.021,7 miyon, 
respectivamente. 


Sostene un nivel adecua di 
reservanan ta esencial pa 
mantene e tasa di cambio 
fiho entre e florin Arubano y 
e dollar Mericano. Teniendo 
cuenta cu esaki, apesar di 
e caida menciona anterior- 
mente, reservanan interna- 
cional a keda ampliamente 
riba e rekisito di tres luna di 
pago riba e cuenta coriente 


di e balansa di pago te cu 13 
di october 2023. E pagonan 
riba e cuenta coriente di e 
balansa di pago ta consisti, 
entre otro, di pagonan pa im- 
portacion, pagonan di interes 
na inversionistanan stranhero 
y transferencianan pa exte- 
rior manera placa manda afo 
door di trahadonan stranhe- 
ro. Reservanan oficial tambe 
a keda dentro di e margen 
aceptabel basa riba e metrico 
‘Assessing Reserve Adequacy’ 
(ARA) di e Fondo Monetario 
Internacional (FMI) (Tabel 
1). 


Inflacion 
Inflacion, midi na final di 
luna contra e mesun luna di 
e aña anterior, a acelera di 0,5 
porciento den augustus 2023, 
pa 1,7 porciento na septem- 


ber 2023 (Grafico 2). E con- 
tribuyentenan principal na 
e inflacion, midi na final di 
luna contra e mesun luna di 
e aña anterior, na september 
2023, tabata ‘comunicacion’ 
(contribuyendo cu 0,6 punto 
di porcentahe) y ‘cuminda y 
bebida no alcoholico’ (con- 
tribuyendo cu 0,5 punto di 
porcentahe). Aunke na un 
grado mas abou, ‘diferente 
producto y servicio’ (con- 
tribuyendo cu 0,4 punto di 
porcentahe), 
y 
‘vivienda’ 
(contribuyendo cu 0,4 punto 
di porcentahe) tambe a aporta 
na e inflacion, midi na final di 
luna contra e mesun luna di 
e aña anterior, den september 
2023. 


E inflacion midi riba prome- 
dio di 12 luna a alcansa 4,5 


porciento na september 2023; 
un caida compara cu 4,9 por- 
ciento na augustus 2023. E 
presion inflacionario tabata 
mas tanto debi na e subida 
den e tarifa di awa y cori- 
ente desde augustus 2022 y 
e aumento den prijs di cum- 
inda y bebida no alcoholico. 
Ademas, Aruba a importa un 
gran parti di e crecemento 
den prijs for di su partnernan 
comercial, 
particularmente 
Estados Unidos y Europa. 


Mientrastanto, na september 
2023, inflacion basico (cu ta 
exclui cuminda y energia) a 
alcansa 1,6 porciento si midi 
e final di respectivo luna con- 
tra e mes un luna di e aña 
anterior (augustus 2023: 1,2 
porciento). Basa riba un pro- 
medio di e ultimo 12 lunan- 
an, inflacion basico a yega na 
2,0 porciento (augustus 2023: 
2,1 porciento). 


Likides excesivo di e 
banconan comercial 
Likides excesivo di e banco- 
nan comercial (incluyendo 
credito cu no a wordo aloca 
ainda y otro compromisonan) 
tabata Afl. 456,3 miyon na oc- 
tober 2023, esta, Afl. 64,2 mi- 
yon mas compara cu septem- 
ber 2023 (Grafico 3). E subi- 
da aki ta causa parcialmente 
pa e reduccion di 1 punto 
di porcentahe den e tasa di 
reserva obligatorio desde 1 di 
october 2023. Di otro banda, 
ora cu compara cu fin di de- 
cember 2022, likides excesivo 
ta refleha un contraccion di 
Afl. 363,4 miyon. E caida aki 
tabata principalmente debi na 
refinanciamento di fiansanan 
internacional riba mercado 
local y compra di bono di 
gobierno pa inversionistanan 
institucional. Mientrastanto, 
un calculacion preliminario 
di e likidez excesivo ta sugeri 
un subida te cu november 17, 
2023 compara cu october 31, 
2023. 

Arnold Malmberg y Jayven Jansen 
“E Prins y Pancho cu mas ta gosa di e dushi Carnaval di Aruba” 


Preparacionnan pa participa den 
Carnaval a cuminsa aña pasa, pero 
door di diferente factor cu a bin di- 
lanti na e tempo ey, nan a dicidi di 
prepara miho un tiki mas y bin cu 
mas forsa pa drenta den e vibe di 
Aruba su Carnaval 70 cu ta den full 
swing. 


Arnold Malmberg, ken ta Prins Infantil 
y Jayven Jansen, Pancho Infantil di Aru- 
ba su Carnaval 70 a representa e grupo 
Don Flip Carnival Group e biaha aki de- 
nomina “Prins Caya Pidi y Pancho Caya 
Haya.” 


Baila tur cantica cu nan ta scucha y par- 
ticipa den carnaval ta loke mas nan ta 
gusta segun e mama di Arnold, Tamara 
Malberg a comenta na redactor di Bon 
Dia Aruba recientemente den un ent- 
revista ora nan a haya premionan di Se- 
tar. 


Arnold ta sigura cu e ta gusta sinti e mu- 
sica di carnaval cu ta “hopi dushi mes 
ora mi ta baila,” y Jayven ta gusta e car- 
naval asina tanto cu el a bisa su mama 
caba cu e kier participa den Festival di 
Tumba tambe pa otro aña. 


E historia ta cu e famianan a sinta hunto 
pa papia, nan a hinca tur cos den otro y 
nan a bisa cu nan ta apoya e muchanan 


unda cu nan mes a tuma e decision di 
participa, ora carnaval a inicia nan a sin- 
ta back, amistadnan cerca di cas a yuda 
pa prepara e muchanan, na unda nan a 


gradici Ryan Rodgers cu ta e “motor” y 
e persona cu a prepara Arnold y Jayven 
basta bon pa nan show. 


“Nan ta bon prepara, nan ta sabi, nan ta 
gusta e locuranan aki, kiermen esey a bay 
hopi facil y asina nos logra cu nan por a 
bay participa y bay cu e titulo maximo 
di Prins cu Pancho Infantil Carnaval 
70,” mama di Jayven, Heleeny Jansen a 
sigura. 


Arnold ta studia na scol Montesori Nos 
Fortalesa y Jayven na Colegio San Jose 
Aruba, nan ta amigo di otro, nan ta stu- 
dia na diferente scol pero e amistad y a 
kimica a yuda pa nan cera un bon deal 
“esey tabata facil, nan ta bay bon cu otro, 
nan ta hunga hopi sin horea, nan ta gusta 
actua, nan no tin miedo di nada, e baile 
di carnaval pa nan ta hopi dushi, tur aña 
nan ta bay den carnaval, aña pasa nan a 
bay den Don Flip tambe y tur dos a bay 
cu premio tambe, kiermen nan no tin 
miedo di presenta nan mes, di papia ni 
di subi stage dus el a bay hopi facil, sigur 
e tradicion di carnaval ta bay continua 
den proximo añanan,” Heleeny Jansen 
a bisa. 


Manera el a menciona, aña pasa Jayven a 
gana den e categoria di Bodypiece Luho- 
so “Speed Racer” cu Don Flip Carnival 
Group conhuntamente cu su ruman 
muhe Zoey Jansen “Lego Princess.” 


Pa finalisa, Jayven a laga e mensahe na 
otro muchanan cu tambe tin intencion 
di participa den Carnaval den proximo 
añanan pa “bay traha hopi riba e proceso 
aki pasobra e ta hopi trabou, bo mester 
training hopi, pero bo ta logra.” 


Di su parti, Arnold a laga como mensahe 
“muchanan semper corda pa gosa hopi 
di e carnaval cu tin un dushi ambiente.” 

Traspaso di mando na nos Prins y Panchonan cu lo dirigi Carnaval 70 


Diadomingo mainta, 28 
di januari, a tuma luga na 
Bestuurskantoor e tradi- 
cional traspaso di mando 
simbolico na Prins y Pancho 
2024 pa Aruba su Carnaval 
70. Prome Minister Evelyn 
Wever-Croes, den su discur- 
so dirigi na e monarcanan di 
Carnaval y na e publico pre- 
sente, a expresa cu pa Gobi- 
erno di Aruba, e ta un placer 
y honor pa habri porta di e 
oficina di gobernacion pa 
ricibi nos celebridadnan di 
Carnaval 70. 


Durante e ceremonia bunita, e 
monarcanan di nos Carnaval 70 
a trece nan decretonan dilanti 
expresando nan deseonan pa tin 
mas union, mas atencion pa nos 
muchanan, mas atencion pa nos 
hobennan y pa Aruba uni y sos- 
tene Carnaval mas. Tambe nan 
tabatin peticionnan specifico pa 
diferente minister di Gabinete 
Wever-Croes. Prome Minister 


a duna di conoce cu e lo comb- 
ersa cu su colega ministernan 
di e peticionnan aki. 
“Mi ta gradici SMAC cu un 
biaha mas ta organisa un tem- 
porada di Carnaval hopi buni- 
ta. Aruba henter a prepara pa 
Carnaval 70 y mundo henter 
tin wowo riba nos, con nos ta 
celebra Carnaval. Ban duna 
mundo henter mas motibo p ata 
orguyoso di nos dushi Aruba”, 
Prome Minister a expresa. 


Conseho di nos Prome Min- 
ister ta keda pa nos sigui cuida 
nos muchanan den e paradanan 
venidero. Preferibel ta pa no 
hiba muchanan hopi chikito 
Carnaval. Pa e muchanan mas 
grandi, cuida nan di solo, cuida 
nan oido, sea atento pa nan tin 
nan earplugs, duna nan sufici- 
ente cos di bebe y sigura asina 
cu nan lo gosa di berdad di nos 
dushi Carnaval. Tambe, na nos 
adultonan, no abusa di alcohol. 
Ban cuida nos mes pa cada un 


di nos celebra un carnaval sin 
niun problema y keda cu bunita 
recuerdo di e temporada aki. 


Tambe Prome Minister ta 
gradici tur e monarcanan di nos 
Carnaval cu tabata presente dia- 
domingo mainta prome cu e ap- 
ertura di gran parada di mucha 
na Oranjestad. Ta gradici nan 
mayornan, gruponan, lidernan, 
nos musiconan y tur esnan cu 
ta engrandece nos Carnaval. 


“Di parti di Gobierno di Aruba, 
mi ta desea tur carnavalista y 


Aruba henter, un dushi Carna- 
val 70. Ban gosa di nos carnaval 
responsable y sanamente. Mi ta 
spera cu na final di e temporada 
di Carnaval, Aruba di berdad 
ta demostra mundo henter ki 
bunita nos ta celebra Aruba su 
Carnaval 70”, Prome Minister 
a expresa. 


Prome Minister a entrega na 
nos Prins y Pancho infantil e 
spada simbolico pa nan proteha 
nos carnaval di mucha. Prins y 
Pancho hubenil a ricibi spada 
simbolico pa nan defende nos 


hobennan den carnaval. Y nos 
Prins y Pancho grandi tradi- 
cionalmente a ricibi e yabi cu 
ta simbolisa cu nan tin tur mi 
sosten y confiansa pa habri y 
guia nos carnaval 70. Na Prins y 
Pancho clasico, Prome Minister 
a entrega un yabi di ‘spare’ pa 
por si acaso e Prins y Pancho 
grandi jump di mas y perde 
nan yabi. Tambe, cada monarca 
como miembronan di organi- 
sacion SMAC a ricibi un pin 
for di Prome Minister. 

Empleadonan di plataforma 
na Schiphol ta vulnerabel pa 
emisionnan carcinogenico 


(NLTimes)—Empleadonan na Schiphol Airport cu ta 
traha rond di aeronavenan ta structuralmente vulnera- 
bel na exposicionnan di substancianan carcinogenico, 
segun Nederlandse Arbeidsinspectie a bisa den un 
rapport diabierna. Empleadonan na e aeropuerto— 
Schiphol, aerolineanan, companianan di maneho riba 
pista, y otro proveedonan—mester pone mas esfuerso 
pa proteha nan mes for di e emisionnan peligroso aki, 
segun e inspectorado. 


E agencia a conclui cu empleadonan riba e plataforma ta vul- 
nerabel pa exposicion di substancianan carcinogenico den 
concentracionnan demasiado halto pa un periodo hopi largo. 
E substancianan carcinogenico y mutagenico aki ta sali for di 
kimamento di kerosin pa navenan y diesel pa transporte di 
tera. Mutagenonan por causa daño na material hereditario y, 
den combinacion cu otro su substancia, causa cancer. 


Segun e inspectorado, al menos 2,000 empleado ta vulnerabel 
pa emisionnan carcinogenico—e personal cu ta pone maleta 
den avion y ta yena kerosin den e nave, pero tambe hende cu 
ta acompaña pasaheronan descapacita riba e avion, por ehem- 
pel, of contratantenan cu ta traha na e aeropuerto. E compa- 
nianan na Schiphol mester tuma medidanan lo mas pronto 
posibel pa reduci emisionnan y e exposicion di esaki na nan 
empleadonan. 


E inspectorado a ordena Schiphol y otro empleadornan na e 
aeropuerto pa limita e uzo di motor di aeronave rond di e plat- 
aforma. Avionnan mester ser getouw for di e gate prome cu 
nan uza nan mesun motor. E uzo di e unit di coriente—cual 
ta provee coriente y airco den un aeronave para na e gate— 
tambe mester ser limita. 


E inspectorado a lansa un investigacion den e exposicion di 
empleadonan na gas cu ta sali for di aeronavenan riba e plata- 
forma y salud ocupacional y seguridad na e aeropuerto despu- 
es di un peticion di implementacion for di e sindicato FNV na 
december 2021. Na mei aña pasa, e inspectorado a publica su 
resultadonan provisional caba—cu trahando riba e plataforma 
na e aeropuerto ta dañino na e salud di empleadonan—pa 
asina empleadornan responsabel cuminsa tuma medidanan. 


Hulanda: 
Tratamentonan ilegal di fillers ofreci riba rednan social 


(NLTimes)—Un 
canti- 
dad halto di hende cu ta 
ofrece tratamentonan di 
fillers riba red social no 
ta registra na BIG y di e 
manera aki ta provee e 
tratamentonan aki ilegal- 
mente, segun Pointer a 
reporta a base di su me- 
sun investigacion. Esaki 
ta envolvi principalmente 
esteticistanan, pero tambe 
tin un par pelukera y ar- 
tistanan di tattoo cu ta of- 
rece tratamentonan asina 


ilegalmente, segun e pro- 
grama. 


Na Hulanda, bo mester ta 
un dokter registra na BIG pa 
provee tratamentonan di fill- 
ers manera Botox. Pointer a 
examina 90 cuenta riba red 
social cu ta provee tratamen- 
tonan asina. 19 di nan no tin 
dokternan registra na BIG pa 
administra e inyeccionnan di 
fillers. 


Pa 17 otro proveedor, Pointer 


no por a determina ken ta 
administra e tratamenton- 
an—nan tabatin un dokter 
registra na BIG, pero no ta- 
bata claro di e dokter tabata e 
proveedor di tratamento. Na 
47 di e 90 proveedornan, ta 
parce cu tin un dokter regis- 
tra envolvi den e tratamento. 
Shete a conta Pointer cu nan 
no ta ofrece e tratamentonan 
aki mas. 


Pa haya fillers for di un 
proveedor no entrena tin su 
riesgonan, segun Catharina 
Meijer, un dokter cosmetico 
y presidente di Koninklijke 
Nederlandsche Maatschap- 
pij tot bevordering der Ge- 
neeskunst (KNMG). “Nan 
no sa e anatomia, nan no tin 
suficiente conocemento di e 
productonan di fillers, y nan 


no sa kico pa haci si nan haya 
complicacion.” 


E inspectorado di cuido med- 
ico, cual ta responsabel pa e 
supervision di salonnan di 
beyesa, a conta Pointer cu ta 
hopi dificil pa haya tur prov- 
eedor ilegal. “Tin demasiado 
salon. Hopi biaha nan no ta 
salon tampoco, nan ta hende 
cu ta ofrece e tratamento via 
red social. Nan ta individual- 
nan sin registracion na Kvk. 
P’esey ta dificil pa nos moni- 
toria nan.” 


E asociacion di esteticistanan 
(ANBOS) tin varios aña tam- 
be ta purbando pa stop esteti- 
cistanan di ofrece tratamen- 
tonan di filler. Pero ta dificil 
pa alcansa proveedornan ile- 
gal, segun presidente di AN- 


BOS. “Nos limitacion ta nos 
tin alcance principalmente 
dentro di nos miembresia,” 
el a bisa. Segun e, hopi prov- 
eedornan ilegal no ta licencia 
y no ta afilia cu ANOB. “Nan 
ta haci kico cu ta.” 

Acusacion di falsificacion den caso di Campo Alegre ta revela 
un plan predetermina 


(CuraçaoChronicle) 
- 
John Loth, e represent- 
ante legal di Wilshire Ad- 
visors Ltd, a formalmente 
acusa Heiko de Jong, e fis- 
cal hefe publico, di falsi- 
ficacion en conexion cu e 
caso di Campo Alegre. Un 
corant local Hulandes a 
aserta cu el a obtene docu- 
mentonan 
confirmando 
cu e keho tabata oficial- 
mente reconoci pa Minis- 
terio Publico den novem- 
ber. 


E raiz di e keho aki ta bay 
back na De jong su peticion 
na aña 2020 pa confisca Cam- 
po Alegre. Loth ta argumenta 


cu e fiscal publico hefe de- 
liberadamente a crea infor- 
macion falso pa substancia 
e peticion pa confisca esaki. 
Den e peticion oficial entrega 
na e hues, De jong a aserta 
cu Campo tabata “bashi y sin 
proteccion”, agregando cu 
“como reesultado hopi robo a 
tuma luga.” E keho ta declara 
cu ambos declaracion tabata 
‘falsamente graba’, cu Loth 
enfatisando cu nan ta “com- 
pletamente incorecto.” 


Segun e documentonan in- 
clui den e keho, Campo su- 
puestamente a huur na Tour- 
rec Corporatino NV, un en- 
tidad estableci recientemente 


cu un enfoke specifico pa 
genera ganashi den november 
di aña 2020. Loth tambe ta 
aserta cu existencia di 24 ora 


di vigilancia na e ex brothel. E 
confiscacion di Campo, ante- 
riormente di Bart Verhage di 
Wilshire Advisors, a ser lanta 


den medio di april, permi- 
tiendo e Ministerio Publico 
pa procede cu su medidanan 
sin impedimento. Wilshire 
tabatin un debe di 14 miyon 
na e gobierno. Ministerio 
Publico a envisiona un sub- 
asta publico di e ex brothel 
pa utilisa e ganashi den paga 
e debe di gobierno. 


Den su respuesta, Loth den 
su keho a bisa cu e ta estableci 
sin ekivocacion cu e gobierno 
mes a adkiri Campo durante 
e subasta , indicando un plan 
predetermina manera e abo- 
gado ta acusando den su keho 
formal. 


Ministernan di Husticia ta keda di acuerdo riba tratamento den prome 
instancia cu varios huicio 


(CuraçaoChronicle) - E 
Ministernan di Husticia 
for di Corsou, Hulanda, 
Aruba y Sint Maarten a 
unanimamente 
aproba 
e recomendacionnan di 
e comite di evaluacion 
ta permiti casonan legal 
compleho cu mester ser 
trata inicialmente pa vari- 
os hues. 


E paso significante aki ta mar- 
ca un cambio substancial den 
e strategia legal pa casonan 
compleho dentro di e Reino. 


Durante e reunion entre e 4 
paisnan, e Ministernan invo- 


lucra a yega un consensus riba 
e procedura nobo aki, cual lo 
tin un impacto significante 
riba con ta trata e casonan le- 


gal complica. E decision a ser 
haci den bista di e necesidad 
pa modernisa y haci e sistema 
legal mas efectivo den trata e 
casonan compleho, cual hopi 
biaha ta rekeri un strategia de- 
taya y multifacetico. E strate- 
gia nobo aki a ser introduci 
despues di un presentacion 
anteriormente e aña ki pa e 
comite di evaluacion. E com- 
ite aki a enfatisa cu usa varios 
camara pa casonan comple- 
ho ta posibel, aunke esaki ta 
rekeri esfuerso y restructura 
significante. E meta ta pa crea 
un sistema legal mas husto y 
miho ekipo pa trata e desa- 
fionan legal compleho. 


Mirando e implicacionnan fi- 
nanciero, e lo ta necesario pa 
evalua dentro di e presupues- 
to pa Corte Comun di Husti- 
cia si e gastonan adicional di 
mas hues por ser cubri. 


E consensus aki ta enfatisa e 
flexibilidad dentro di Reino 
pa desvia di e regulacionnan 
Hulandes existente. Cada 
pais dentro di e Reino awo tin 
e oportunidad di implementa 
e cambionan legal necesario 
pa su contexto societal y legal 
specifico. 


Parlamentarionan Hulandes kier pa anti-semitismo ta base pa 
nenga solicitud di residencia 


(NLTimes) - Parti di Parlamen- 
to Hulandes kier pa gobierno 
investiga si anti-Semitismo por 
ser usa como base of motibo pa 
rechasa of retira un persona su 
permiso pa residencia na Hulan- 
da. Un mayoria Parlamentario a 
expresa sosten di un mocion di 
SGP su parlamentario Diedrijk 
van Dijk. 


E partido conservativo Cris- 
tian a describi anti-Semitismo 
como un “maldad” cu mester 
ser “combati vigorosamente” 
na Hulanda. Van Dijk a seña- 
la cu e cantidad di incidente 
anti-Semitico na Hulanda ta 
den aumento, specialmente 
desde e comienso di e guera 
entre Israel y Hamas. 


Van Dijk kier pa Hulanda 
sigui e pasonan di Alemania. 


Aki, ya caba ta posibel depor- 
ta stranheronan cu ser haya 
culpabel di anti-Semitismo 
y e pais ta trahando riba un 
politica mas estricto pa nenga 
hendenan e ciudadania Ale- 
man basa riba esaki segun e 
mocion. E ta pensa cu Hu- 
landa mester por lo menos 
duna anti-Semitismo mas 
peso den e proceso di tuma 
un decision ora di evalua so- 
licitacionnan pa asilo of otro 
formanan di residencia. 


E mocion di SGP a ser firma 
pa parlamentarionan di VVD, 
BBB, y NSC, 3 di e 4 parti- 
donan cu actualmente ta den 
e discusion di forma e proxi- 
mo gobiern. 

Hulanda birando menos tolerante riba derechonan transgenero 
y no-binario 


(NLTimes)—Residen- 
tenan Hulandes a bira 
menos 
tolerante 
riba 
derechonan transgenero. 
E cantidad di hende cu 
ta positivo tocante op- 
eracion di reasignacion di 
genero a reduci compara 
cu 2021, y mas hende tin 
duda tocante e declara- 
cion: “No tin nada malo 
cu hendenan cu no ta sinti 
manera hende homber ni 
hende muhe.” Un mayo- 
ria di hende Hulandes ta 
contra e ley di transgene- 
ro, cual ta haci’e mas facil 
pa hendenan transgenero 
cambia e genero den nan 
paspoort. 


Residentenan Hulandes tam- 
be ta sinti menos tolerante 
pa hendenan intersexo of 
“queer”, pero e sentimento 
pa homosexualidad ta keda 
mayormente mescos, segun 
Trouw ta reporta a base di 
resultadonan di e encuesta 
di votadonan nacional. E or- 
ganisa e encuesta durante 
eleccionnan 
parlamentario 


desde 1971. 


E cantidad di hende cu ta 
positivo tocante e declaracion 
“si un hende a pensa cui- 
dadosamente pa cambia nan 
genero, e ora operacion ta un 
bon dia” a cay pa aproximada- 
mente 10% desde 2021, cay- 
endo for di aproximadamente 
dos tercer pa mas cu mita. Na 
2023, aproximadamente mita 


di respondientenan tabata 
positivo tocante hendenan no 
binario, cual ta un reduccion 
di 5 pa 10% compara cu 2021. 


E investigadonan tambe a 
puntra tocante e introduc- 
cion di e ley transgenero. Un 
mayoria chikito di votadonan 
no ta di acuerdo cu e declara- 
cion “hende mester por cam- 
bia nan paspoort cuminsa for 


di e edad di 16 aña sin e de- 
claracion for di un experto.” 
Solamente un kwart ta di 
acuerdo cu esaki. E ley a ser 
declara controversial despues 
di e caida di e gabinete Rutte 
IV. Parlamento ainda mester 
vota riba esaki. 


Cientifico 
politico 
Anne 
Louise Schotel tambe a nota 
un aumento den “panico 


transgenero.” E visibilidad di 
hende transgenero frecuent- 
emente ta ser acompaña pa 
resistencia, el a conta Trouw. 
“Y mas leu un hende ta for di 
loke ta normal, no un homber 
ni un muhe, mas miedo hen- 
de ta bira. E storia di menasa 
ta crea miedo. Ta remarcabel 
cu e determinacion di hende- 
nan transgenero ta bao discu- 
sion, hasta den un encuesta 
asina.” 


Freya Tersptra di e Transgen- 
der Network Netherlands ta 
preocupa pa e intolerancia 
creciente. “E mensahenan 
di odio ta aumentando,” el 
a conta Trouw. “Kico otro 
hende mester bisa tocante un 
hende su operacion? Skepti- 
conan ta haci esey den silen- 
cio. Pero nan ta apoya e polit- 
ica influencia pa un bos duro 
di oposicion.” Un estudio pa 
De Groene Amsterdammer 
na 2023 ta mustra cu publi- 
cacionnan anti-trans online 
a aumenta pa 67% den e aña 
anterior. 


Utrecht Hogeschool ta pospone lecturanan di Holocaust pa 
“motibonan di seguridad” 


(NLTimes)—Utrecht Ho- 
geschool a cancela un 
serie di lectura tocante 
e 
Holocaust 
temporal- 
mente. E institucion edu- 
cacional ta reporta cu e lo 
tene e serienan na un otro 
momento 
diadomingo, 
debi cu “e seguridad di 
speakernan, 
studiante-, 
docente- y bishitantenan 
no por ser garantisa.” 


E serie di lectura riba e perse- 
cucion di Hudiunan mester 
a cuminsa dia 7 di februari, 
pero e universidad a anun- 
cia cu e serie di ocho lectura 
lo ser posponi indefinitiva- 
mente. Utrecht Hogeschool 
ta ser acusa di ta influencia y 
guia pa e grupo activista pro- 
Palestino New Neighbors 
Utrecht, segun De Telegraaf 
a reporta. 


E vocero di e universidad a 
rechasa e acusacion aki y a 
conta e corant cu e motibo pa 
e posponemento ta e contexto 
temporal y historico mirando 
e guera na Gaza. “E motibo 
ta cu nos kier facilita un dia- 
logo diverso y balansa riba e 
asunto aki. Nos mester mas 
tempo pa pone e eventonan 
cu a sosode dia 7 di october 


den perspectiva mas amplio, 
cu espacio pa diferente opin- 
ion y creencia.” Sinembargo, 
e universidad no por a pro- 
vee mas informacion tocante 
ki tempo e serie di lectura lo 
continua. 
E comunidad Hudiu y e 
docentenan cu a tuma parti 
den e lectura a critica e de- 
cision aki. Docente Lotte 
Bergen, ken mester a duna 
e di cinco lectura riba cam- 
ponan di concentracion, no 
por compronde e decision di 


e universidad y ta sospecha 
motibonan antisemitico. “E 
ta hasta parce antisemitico pa 
mi. Si bo permiti lesnan di 
historia pa ser dicta pa even- 
tonan actual den e manera 
aki, algo ta hopi robes. Esaki 
ta tocante un serie di lectura 
riba e Holocaust entre 1933 
y 1945, e historia di cual ta 
mas importante cu nunca pa 
siña. Y despues un comite ta 
dicidi: nos no ta bay haci esey 
pa un tempo, e ta demasiado 
complica pa nos.” 


Bergen ta convenci cu mes- 
ter manda un señal claro. 
Dunando les no mester ser 
determina mas pa comitenan 
of un grupo di activista, el a 
conta De Telegraaf. Chanan 
Hertzberger, presidente di e 
Jewish Central Consultation, 
ta hay’e inaceptabel cu e uni- 
versidad ta lagando su mes ser 
intimida pa e grupo activista. 
Director Naomi Mestrum 
di e Centrum Informatie en 
Documentatie Israel (CIDI) 


tambe no por compronde e 
posponemento di serienan 
di lectura riba e Holocaust. 
E ta puntra su mes pakico e 
universidad kier a update e 
examinacion tematico riba 
e asesinato en massa di mas 
cu 6 miyon Hudiu cu a tuma 
luga 80 aña pasa. 


E grupo di accion na Utrecht, 
New Neighbours, a anuncia 
un rato despues di e anuncio 
die universidad cu esaki ta- 
bata un victoria pa nan. 

Candidatonan di oposicion pa presidencia na El Salvador 
a cera campaña politico 


(EFE) – Candidatonan pa 
Presidencia y Asamblea 
Legislativo na El Salvador 
di 
partidonan 
opositor 
Frente Farabundo Martí 
para la Liberacion Nacio- 
nal (FMLN, di iskierda) y 
Alianza Republicana Na- 
cionalista (Arena, di dere- 
cha) diasabra ultimo a re- 
alisa nan ciere di campaña 
politico den bispo di elec- 
cion dia 4 di februari. 


FMLN cu antes tabata guer- 
rilla y a goberna e pais centro 
Americano pa 10 aña entre 
2009 y 2019, a desaroya su 
evento na El Salvador dilanti 
casi 300 siguido. 
E candidato presidencial di 
partido di iskierda, Manuel 
Flores, a duna un discurso 
den cual a señala cu su com- 
promiso ta pa garantisa e salud 
y educacion na muchanan di 
e famia Salvadoreño, lucha pa 
e futuro, pa e muchanan, pa 
libertad di prensa, libertad di 
expresion y sindicalisacion. 
“E lucha ta pa no cera ni un 
hende cu ta pensa diferente 
na e gobierno aki, pa nos por 
cana cu siguridad pero sin 


miedo, sin bisa cu bo ta po- 
ber y por lo tanto, bo ta sos- 
pechoso,” el a bisa. 
Flores, ken segun ultimo en- 
cuestanan ta den e di dos luga 
cu intencion di voto pero 
sin ni un posibilidad di gana 
eleccion, a sostene cu su pro- 
puesta ta den e caminda pa 


elimina hamber y garantisa e 
bienestar di e famianan. 
A agrega cu su campaña polit- 
ico ta di “dignidad, di pueblo 
pa pueblo, un campaña di 
amor y unidad den cual a 
dera e oido y division.” 
Flores a reta e presidente y 
candidato pa reeleccion di 


partido Nuevas Ideas, Nayib 
Bukele, na un debate pa papia 
di temanan relaciona cu eco- 
nomia, inversion y respet pa 
Constitucion. 
Di su parti, aspirante pa 
Presidencia di partido Arena, 
Joel Sanchez y algun di e can- 
didatonan pa diputado di e 


partido aki a haci un evento 
publico na municipio di San 
Martin, na mas di 6 kilometer 
di capital. 
E candidato di partido dere- 
cha, cu entre 1989 y 2009 a 
ocupa e organo Ehecutivo, ta 
ubica den e di tres posicion di 
intencion di voto y tampoco 
tin posibilidad di gana. 
Flores y Sanchez ta enfrenta 
den eleccion aki cu Bukele, 
ken ta e faborito, segun en- 
cuestanan y cu por bira Presi- 
dente un biaha mas aunke 
Constitucion ta prohibi esey. 
Credibilidad y apoyo na e 
formacionnan politico aki a 
baha hopi despues di e victo- 
ria presidencial di Bukele na 
2019, cu loke a kibra cu tres 
decada di gobierno di Arena 
y FMLN. 
Sin cumpli cu promesanan, 
actonan di corupcion atribui 
na su presidentenan, falta di 
boluntad pa resolve prob- 
lemanan economico y social, 
y nan falta di compromiso 
pa un renobacion interno ta 
splica nan caida lihe y e peli- 
ger cu nan lo por disparce 
como partidonan. 


Un comunidad di Mexico ta registra atakenan arma 
y bombardeo cu drone 


(Infobae) – Comunidad di 
Buenavista de los Hurta- 
dos, municipio Heliodoro 
Castillo, Guerrero, ayera 
a cumpli mas di 24 ora cu 
bombardeonan di drone y 
atakenan arma, presunta- 
mente, haci pa integran- 
tenan di crimen organisa 
cu a cuminsa for di 26 di 
januari ultimo. 


Hermilio Hurtado, comisario 
di Buenavista de los Hurta- 
dos, a reporta cu e atakenan 
a continua durante oranan di 
atardi di diasabra 27 di januari 
di januari. 
“Nos ta sigui scucha explosi- 
onnan pariba na Buenavista 
de los Hurtados,” e comisario 
tambe a bisa cu ta bombanan 
cu ta ser tira cu drone. 
Diasabra e comisarionan di 
varios poblacion di muni- 
cipio Heliodoro Castillo a 
reuni, “tabata un reunion di 
comisarionan y di pueblo en 
general. Nos a papia di sigu- 
ridad, nos ta sigui insistiendo. 
Nos tin cu duna informacion 
na e pueblonan.” 
Di su parti, Secretaria di 
Siguridad Publico di estado 
di Guerrero a señala cu nan 
no a haya ningun rapport di 
atakenan. 


Habitantenan a solicita ayu- 
do di autoridadnan dia 26 di 
januari. “Nos mester ayudo, 
akinan ta papia e comisario 
di Buenavista de los Hurta- 
dos,” por a scucha den un au- 
dio cu a ser manda na e sac- 
erdote y director di Centro 
Minerva Bello, Jose Filiberto 


Velazquez. 
Hermilio Hurtado a informa 
cu e gruponan aki a cende 
den candela un sero y a tira 
cu armanan di candela. “Mi 
a wak nan, nos a scucha tiro- 
nan y drone.” 
E comisario a agrega cu habi- 
tantenan tin miedo y a agrega 


cu a pesar cu e sacerdote a re- 
porta na autoridadnan caba, te 
ainda “nan no ta haya oido.” 
Un siman pasa forsanan fed- 
eral a bandona e poblacion 
despues cu nan a haya un rap- 
port di enfrentamento di dos 
organisacion criminal. 
Pa e hechonan aki, a laga atras 


por lo menos cinco cabes 
y varios curpa kima, asina 
como seis persona herido y 
varios persona desaparecido, 
esey tabata e resultado di un 
conflicto entre e structuranan 
criminal aki. 
E atakenan di e gruponan La 
Familia Michoacana y Los 
Tlacos a bira pio durante ul- 
timo simannan, pa lo cual 
tambe e extende te muni- 
cipio di Chilpancingo, Taxco 
y esun ubica entre e limite cu 
estado di Morelos. 
Na Taxco, a circula videonan 
riba rednan social na unda 
por mira varios persona arma 
coriendo auto trankil den 
pleno luz di dia, sin cu ni un 
autoridad ta detene nan. 
Pa e motibo aki, Embahada 
di Merca na Mexico a emiti 
un alerta di biahe nivel 4 dia 
26 di januari ultimo pa su 
ciudadanonan no bay bishita 
Taxco. 
Riba su rednan social, Emba- 
hada a publica “advertencia 
di biahe di Departamento di 
Estado pa Guerrero,” debi 
na incidentenan reciente di 
siguridad, empleadonan di 
gobierno Mericano tampoco 
por biaha pa Taxco. 

Argentina: Milei a cualifica presidente Petro como “comunista asesino” 


(NTN24) – Presidente di 
Argentina, Javier Milei, 
ken a asumi e cargo un 
luna y mey atras, a referi 
recientemente na e presi- 
dente di Colombia, Gus- 
tavo Petro, cu palabranan 
fuerte memey di un ent- 
revista. 


Den un combersacion cu 
periodista Colombiano, An- 
gela Patricia Janiot, e hefe di 
estado Argentino a duna su 
opinion sin restriccion to- 
cante su homologo Colombi- 
ano. Contestando tocante su 
opinion di cierto mandatario 
den e region, Milei a señala 
Petro di ta un “comunista 
asesino.” 
“Un comunista asesino cu ta 
hundiendo Colombia,” el a 
bisa. 


Ademas, e periodista a pidi 
Milei pa duna su opinion riba 
otro dos mandatario Latino 
Americano. Tocante presi- 
dente di Chile, Gabriel Boric, 
Milei a sigura cu e ta “un per- 
sona cu tin ideanan incorec- 
to” for di su “punto di bista.” 


Alabes, tocante mandatario 
di El Salvador, Nayib Bukele, 
cu ta buscando su reeleccion 


den proximo eleccion dia 4 di 
februari, el a bisa cu “a pesar 
di adversidad, el a logra reali- 
sa su programa di gobierno.” 


Manera tabata di spera, su 
declaracionnan a genera gran 
controversia na Colombia, 
incluso den sectornan oposi- 
tor. Congresista di partido 
opositor Centro Democrati- 
co, Andres Forero, a condena 


e declaracionnan di e manda- 
tario Argentino. “Mescos cu 
mi a rechasa cu Petro a com- 
para Milei cu Pinochet y Vi- 
dela, mi tambe ta condena cu 
Milei ta referi na Petro como 
‘comunista asesino.’ Ambos 
mester compronde cu ya nan 
no ta activista mas, sino he- 
fenan di estado, y cu no por 
maneha relacionnan diplo- 
matico cu nan higra,” el a bisa 


riba su cuenta di X. 


Igualmente, Canciyeria di 
Colombia a pronuncia a 
traves di un comunicado 
den cual a rechasa e apre- 
ciacionnan di e mandatario 
Argentino. “Den nomber di 
Gobierno di Colombia, min- 
ister di Relacion Exterior ta 
presenta su protesta mas en- 
ergico pa e declaracionnan 


irespetuoso y iresponsable 
di presidente di Republica 
Argentino, Sr. Javier Milei, 
contra presidente Gustavo 
Petro.” 


Ademas, ministerio di Rela- 
cion Exterior a dicidi di yama 
pa consulta su embahador 
na Buenos Aires, Camilo 
Romero. “En consecuencia 
di e circunstancianan crea pa 
e palabranan di presidente di 
Argentina, gobierno di Co- 
lombia ta yama di manera in- 
mediato pa consulta e emba- 
hador Camilo Romero, rep- 
resentante di Colombia na e 
pais ey,” a conclui. 


Ta importante pa recorda cu 
despues di e triunfo di Milei 
na Argentina na november di 
2023, Gustavo Petro a sigura 
cu e triunfo aki tabata genera 
tristesa pa America Latino. 
E declaracionnan aki tambe 
a crea polemica. “E derecha 
extremo a gana na Argentina; 
esey ta e decision di su socie- 
dad. Tristo pa America Latino 
y ya nos lo mira (...), e neolib- 
eralismo ya no tin propuesta 
pa sociedad, no por responde 
na e problemanan actual di 
humanidad,” Petro a afirma e 
tempo aya. 


Haitianonan desespera despues cu corte 
Kenyano a blokea despliegue di forsa policial 


(AP) — Stacionnan di radio 
na Haiti a pega cu yama- 
danan apenas algun ora 
despues cu un corte na Ke- 
nya a blokea e despliegue di 
un forsa policial cu sosten 
di ONU pa yuda combati 
gang na e pais Caribense. 
Hopi di esnan yamando a 
puntra y exigi, kico awo? 


Incertidumbre y miedo ta 
plamando desde e veredicto 
diabierna, cu violencia di gang 
alcansando recordnan nobo 
mientras e gangnan ta reforsa 
nan control di capital Haitiano 
y otro areanan di e pais. 
“Ausente un mision externo 
robusto cu lo keda desplega 
pronto, nos ta enfrentando 
un escenario tragico na Hai- 
ti,” segun Diego Da Rin, cu 
Grupo Internacional di Crisis, 
a adverti. 
Gangnan cu ta controla como 
80 porciento di capital Haitiano 
den simannan recien a ataca y 
tuma control di comunidad- 
nan anteriormente pacifico, 
matando y heridando decenas, 
conduciendo na preocupacion 
cu pronto nan ta bay controla 
henter Port-au-Prince. 


E cantidad di hende reporta 
morto aña pasa na Haiti a mas 
cu duplica na casi 4,500, y e 
cantidad di secuestro reporta 
a aumenta cu mas di 80 por- 
ciento na casi 2,500 caso, segun 
e estadisticanan mas recien di 
Nacionnan Uni. 


Mientras tanto, Polis Nacional 
Haitiano ta perdiendo agente 
na “un velocidad alarmante” 
mientras esnan cu ainda ta den 
servicio ta continua siendo 
abruma pa e gangnan, segun 
un rapport di ONU publica si- 
man pasa. Mas cu 1,600 agente 
a bandona e departamento aña 
pasa, y a reporta otro 48 asesina. 


Ademas, ekipo manda pa co- 


munidad internacional pa yuda 
reforsa un departamento di 
polis sunfinanciado a keda na 
nada bao di batayanan pisa con- 
tra e gangnan. Apenas 21 di e 
47 vehiculo arma tabata opera- 
cional pa mita di november, cu 
19 “daña severamente durante 
operacionnan anti-gang,” se- 
gun e rapport di ONU. E siete 
vehiculo restante a keda “per- 
manentemente deshabilita.” 


Gobierno di Kenya a bisa cu 
ta bay apela e veredicto. Asina 
mes no ta cla con largo esey 
lo dura y si otro paisnan cu a 
priminti di manda forsanan 
mas chikito pa reforsa e mis- 
ion multi-nacional lo considera 
hacie riba nan mes. 


Entre esnan cu a planea pa 
manda forsanan ta Bahamas, 
Jamaica, Belize, Burundi, Chad 
y Senegal. 
“Tur loke mi por bisa na e 
momento aki ta cu esaki ta 
un obstaculo mayor pa pueblo 
Haitiano cu kier tin un pais sta- 
biel pa biba aden,” segun Roos- 
evelet Skerrit, prome minister 
di Dominica y ex-cabesante di 
Caricom, cu a manda delega- 
cionnan recien na Haiti pa 
yuda resolve e disturbio. “E 
decision di corte Kenyano ta 
urgi un reunion di emergencia 
di amigonan di Haiti pa deter- 
mina cu pueblo Haitiano kico 
ta e Plan B.” 


Oficialnan di ONU no a duna 
comentario desde veredicto di 
e corte. 


Da Rin, cu e Grupo Interna- 


cional di Crisis, a nota cu un 
aspecto positivo ta con e mision 
sosteni pa Conseho di Segu- 
ridad di ONU no a specifica 
cu Kenya lo ta e pais liderando 
e mision. El a bisa cu esaki ta 
habri posibilidad cu otro pais 
por tuma e rienda sin reunion- 
nan adicional y aprobacion di 
e conseho. 


Mientras Haiti ta warda e po- 
sibilidad di un Plan B, Da Rin 
a bisa cu e ta preocupa cu e 
situacion ta bay keda empeora, 
specialmente mirando e yega- 
da recien di ex-lider rebelde 
Haitiano, Guy Philippe, kende 
no a sostene e mision lidera 
pa Kenya. 
“Cu e noticia aki, e desespera- 
cion di Haitianonan pa mira 
un manera pa sali di e crisis 
di seguridad ta aumenta,” el 
a bisa. “Nan por tuma algun 
decision radical.” 

Galloway, EK y Rocco Flava ganadornan di Aruba Caiso & Soca Monarch 2024! 


Ganador di ACSM Power 
Soca 
Cantante: Galloway 
Titulo: Mash Up 
Banda: Tsunami 
Compositor: Carl Roosberg 
Areglista: Rod Benjamin & 
Michael Odor 


2ndo Lugar Power Soca 
Monarch 
Cantante: M.I.K.E.Y. 
Titulo: Unity 
Banda: Youth Xtreme Banda 
(YX3M) 
Compositor: Harvey “Toolz” 
Agunbero 
Areglista: Harvey “Toolz” 
Agunbero 


Di tres lugar Power Soca 
Monarch 
Cantante: Easy B 
Titulo: Another One 
Banda: Tsunami 
Compositor: Shirlan George 
& Bradley Vesprey 
Areglista: Hendry Tromp 


Rookie of the Year 
Cantante: Big Reckless 
Titulo: Big Help 
Banda: Tsunami 
Compositor: Claudius Phil- 
ips Jr. 
Areglista: Claudius Philips Jr. 


Banda miho bisti: Tsunami 
Miho Costume: Mitch 


Ganador di ACSM Caiso 
Cantante: EK 
Titulo: Falta Pottasium 
Banda: Youth Xtreme Banda 


(YX3M) 
Compositor: Eugene Kemp 
Areglista: Harvey “Toolz” 
Agunbero & Eugene Kemo 


2ndo Lugar caiso 
Cantante: Queen Sashah 
Titulo: Worries 
Banda: Tsunami 
Compositor: 
Martha 
Figueroa 
Areglista: Michael Odor 


Di tres lugar caiso 
Cantante: Mighty Tattoo 
Titulo: Let It Go 
Banda: Zeta Banda Aruba 
Compositor: Richard Quant 
Areglista: Hubert Thiel 


Ganador di ACSM Groovy 
Soca 
Cantante: Rocco Flava 
Titulo: Come Together 
Banda: Buleria 
Compositor: Claudius Phil- 
ips 
Areglista: Claudius Philips 


2ndo Lugar Groovy Soca 
Cantante: Easy B 
Titulo: Togetherness 
Banda: Tsunami 
Compositor: Brendon Shalol 
Joseph 
Areglista: Rod Benjamin 


Di tres lugar Groovy Soca 
Cantante: Noush 
Titulo: Wreckin’ The Place 
Banda: Noush & The Banda 
Compositor: Randolph Ber- 
ry 
Areglista: Claudius Philips Jr. 


Despues di un celebracion musical di dos anochi riba diabierna y diasabra ultimo, Stichting Musica a corona e 
ganadornan di e fabuloso Aruba Caiso & Soca Monarch 2024. 

Accidente den parkinglot di Pricesmart y e auto a bandona e sitio 


Diabierna atardi a drenta 
informe di un otro acci- 
dente den parkinglot di 
Pricesmart, mesora a di- 
rigi patruya na e sitio. 


Na yegada di e patruya me- 
sora a bay na e camara room y 
eynan a mira con e accidente 
a sosode y tambe por a haya e 
number di auto cu a ocasiona 
e accidente y core bay. Lo ta 
mihor pa yama polis mesora 
ora di accidente pa asina evita 
cu polis ta bay buscabo na cas 
y confisca e auto pa mas in- 
vestigacion. 
Accidente di cadena cu 3 auto y un dama levemente herida na Savaneta 


Diabierna atardi a drenta 
informe di un accidente 
cu hende herida na Sava- 


neta, mesora a dirigi tanto 
polis como ambulans na e 
sitio. 


Na yegada di e patruya a bin 
compronde cu aki ta trata di 
un accidente di cadena entre 


3 auto unda un dama den un 
Nissan March a resulta heri- 
da. Na yegada di e ambulans 


nan a atende e victima na e 
sitio mes. 


Pickup bandona na Bucutiweg a pega na candela 
Diabierna atardi a drenta 
informe di cu na Bucuti- 
weg tin un pickup na can- 
dela, mesora a dirigi tanto 
polis como bombero na e 
sitio. 


Na yegada di e patruya a bin 
compronde cu aki ta trata di 
un pickup cu hopi tempo ta 
para eynan dilanti un cas. E 
candela tabata na e parti di e 
cabina pero e habitantenan 
mes a logra paga esaki. Polis 
a recomenda e habitantenan 
pa nan deshaci di e pickup ey 
cual ta forma un mahos bista. 


Polis a detene muhe cu a yega cas burachi y tabata molestia famia 
na Piedra Plat 


Diabierna anochi a drenta 
informe di cu un muhe lo 
a yega cas burachi y taba- 
ta molestia e famia, meso- 
ra a dirigi un patruya na e 
sitio. 


Na yegada di e patruya a bin 
encontra un muhe cu lo ta- 
bata bao influencia cu tabata 
haci fastioso na e cas. Polis a 
purba papia cu e muhe pero 
sin resultado positivo y a 
yega na e conclusion cu bay 
pasa anochi den cel ta e unico 
remedi y a detene y pidi e ve- 
hiculo di transporte pa asina 
hib’e na warda di polis. 

Alarma di candela a activa na Witec 


Diabierna mainta a dren- 
ta informe di cu e alarma 
di candela a bay on na Wi- 
tec den Arendsstraat, me- 
sora a dirigi un patruya na 
e sitio. 


Na yegada di e patruya a bin 
resulta cu stof durante un 
trabao andando a trigger e 
alarma y esaki a causa tur e 
alarma. E trahadornan a sigi 
cu e trabao pafor di e lugar. 


Polis a bay avisa doño di 
van cu nan a laga esaki 
para unda ta stroba na 
Palm Beach 


Diabierna mainta a dren- 
ta informe di cu den or- 
anan di madruga nan a 
laga un vehiculo para den 
un parkinglot priva unda 
esaki ta stroba nan di haci 
nan trabao. 


Riba e imagennan capta di e 


camara di seguridad a nota 
cu den oranan di madruga 4 
hoben a baha for di e van y 
nan no a regresa. Polis a bay 
na cas di e doño y esaki a pal- 
abra cu lo bay kita e vehiculo 
for di eynan. 


Polis a logra haya y confisca auto horta y parcialmente desmantela 
na Santa Cruz 


Diahuebs den oranan di 
anochi polisnan a logra 
localisa un auto horta me- 
sun dia y ya parcialmente 
desmantela. 


Polis a localisa e auto aki na 
Santa Cruz cual a ser horta e 
mesun dia aki y a confiske pa 
mas investigacion. 


Diabierna 
madruga 
a 
drenta varios keho di mo- 
tociclistanan cu ta haci 
boroto den madruga riba 
caya y tambe banda di 


clubnan nocturno. 


Polisnan a bay na un area y 
a cuminsa atende cu moto- 
ciclistanan esakinan lo con- 


tinua e proximo dianan nos 
dilanti pa e molester cu es- 
akinan ta causa 


Polis lo tuma accion severo contra 
motoristanan cu haci boroto 
principalmente madruga 

Biden ta pospone consideracion di terminal pa exportacion di gas nobo 
citando riesgo di clima 


(AP) - E administracion di 
Biden lo pospone consid- 
eracion di un terminal pa 
exportacion di gas nobo 
na Merca, hasta mientras 
e cargamentonan di gas na 
Europa y Asia a subi desde 
Rusia su invasion di Ucra- 
nia. 


E decision di President Biden 
ta alinea cu ambientalistanan 
cu tin miedo cu e aumento 
grandi den exportacion, den 
e forma di gas natural likido 
of asina yama LNG, lo trece 
emisionnan potencialmente 
catastrofico pa calentamento 
global ora mientras cu e pres- 
ident democratico a compro- 


mete cu e lo corta polucion 
na mita pa aña 2030. “Mien- 
tras republicanonan MAGA 


ta nenga e urgencia di cambio 
di clima, condenando e hen- 
denan Mericano na un futuro 


peligroso, mi administracion 
no lo ta complacente,” Biden 
a bisa diabierna. “Mi no lo 
cumpli peticionnan special. 
Nos lo contesta na e yama- 
donan di hendenan hoben y 
comunidadnan cu ta usando 
nan bos pa exigi accion for di 
e personanan cu tin e poder 
pa actua.” 


E analisis actual economico 
y ambiental cu Energy de- 
partment ta usa pa evalua e 
proyectonan di LNG no ta 
adecuadamente hustifica au- 
mento di costo pa consumi- 
dornan Mericano y fabrican- 
tenan ni tampoco e impacto 
di emision di gasnan, e Cas 


Blanco a bisa. Gruponan di 
industria a condena e pausa 
como un “victoria pa Rusia”, 
mientras ambientalistanan a 
elogia un accion cu nan tin 
hopi tempo ta busca como un 
manera pa compensa Biden 
su aprobacion aña pasa di e 
Willow Oil Project na Alaska. 


“E decision aki ta balente, pa 
motibo cu Donald Trump -e 
homber cu a saca nos for di 
e acuerdonan di Paris riba 
clima basa riba e creencia cu 
calentamento global ta falso- 
lo ataka esaki sin piedad,” ac- 
tivista di medio ambiente Bill 
McKibben a skirbi den un 
publicacion online. 


Mas di 6 miyon persona Hulandes ta infeliz a 
causa di rednan social, pero ningun ta stop 


(NLTimes) - Mas o me- 
nos 6.3 miyon Hulan- 
des ta kere cu rednan 
social ta “un menasa na 
nos salud mental,” AD a 
skirbi. Di e grupo aki, 2.2 
miyon persona a bisa cu 
nan ta sinti menos felis 
specificamente a causa di 
nan uso di rednan social. 
Ademas, mas di 4 miyon 
persona Hulandes hopi 
biaha a considera stop di 
usa Facebook, Instagram 
of TikTok pero no a haci 
esaki. 


Esaki ta evidente for di Na- 
tional Social Media Survey 
cu agencia di investigacion 
Newcom ta ehecuta anual- 
mente. E problema ta tuma 


luga entre mayoria di Gen Z 
y Millennials, kendenan no 
solamente ta pasa mayoria di 
nan tempo riba rednan social 
pero tambe ta bisa cu nan ta 
menos contento ora cu nan ta 
usa e plataformanan. Segun 
AD, e cantidad di usuarion- 
an di rednan social na Hu- 
landa ta keda aumenta. Ac- 
tualmente, alrededor di 14.3 
miyon 
persona 
Hulandes 
ta haci uso di rednan social, 
compara cu 1 miyon menos 
5 aña atras. E grupo di edad 
di 20 pa 39 aña en particular a 
cuminsa usa mas plataforma 
y ta birando cada biaha mas 
activo. 


Investigador lider Tim Jonk- 
er a nota un “contradiccion 


grandi” den e figuranan. 
“Hendenan hoben ta su- 
fri hopi di FOMO, cual ta 
e miedo di no ta inclui (fear 
of missing out),” e ta splica. 
“Nan tin miedo cu nan lo 
perde oportunidad di presen- 
cia of mira algo si nan no haci 
uso di rednan social henter 
dia. Y un den cada 3 di e per- 
sonanan cu a participa den e 
encuesta a bisa cu nan ta haya 
mas confiansa propio pa me- 
dio di usa rednan social. Mita 
di e usuarionan ta experencia 
rednan social como un suple- 
mento pa nan bida real. 


Na mesun tempo, sinem- 
bargo, rednan social tambe ta 
motiva stress di eleccion y e 
miedo di no biba un bida di 


acuerdo na un imagen per- 
fecto. “Tin demasiado evento 
y hobby, specialmente riba 
rednan social,” e ta splica. 
“E otro fiesta no tabata hopi 
mas divertido cu esun cu bo 
a bay? Bo a scoge e pañanan 
corecto pa match? Influenc- 
ers a pinta un imagen cu usu- 
arionan kier biba na tur costa. 
E parti scur aki ta saliendo 
cada biaha mas.” 


Jonker ta enfatisa cu e no 
a investiga con pa drecha e 
problema aki: “Esaki ta prob- 
lemanan cu gobierno mester 
ta mirando, nos ta solamente 
observa e modanan.” Mas di 
7100 persona a participa den 
e encuesta pa e estudio, cual a 
provee un imagen represen- 
tativo pa e poblacion Hulan- 
des di 15 aña y mas. 


Minister tin speransa di completa subasta di 
frecuencia di 5G hopi spera prome cu zomer 


(NLTimes) - Proveedor- 
nan di Telecomunicacion 
por aplica pa e subasta di 
frecuencianan nobo 5G 
den e nacion pa internet 
mobil super lihe proximo 
aña. Esaki a keda anuncia 


pa e Minister di Asun- 
tonan economico Micky 
Adriaansens riba diabier- 
na. E ta spera di conclui e 
subasta cu un minimo di 
170 miyon euro prome cu 
zomer. 


Proveedornan cu a logra sig- 
ura un frecuencia lo por usa 
nan for di dia 1 di augustus 
si tur cos bay segun e plan. 
Sinembargo, esaki ta hopi 
mas despues di loke a plania 
originalmente. Pa e motibo 
aki, e ganashi minimo pa e 
estado su tesoreria tambe ta 
un poco menos cu loke a re- 
porta anteriormente. 


Tin hopi discusion tocante 
e supuesto band 3.5 GHz pa 
cual e licencianan awo ta ser 
subasta. Pa limpia e caminda 
pa uso di 5G, mester a yega 
un acuerdo prome cu e op- 


erador di satelite Inmarsatm 
cual lo reloca na Grecia. 


E otro usuarionan di e band 
di frecuencia aki tambe a pa- 
pia contra e realocacion. “E 
ta bon pa e consumidornan 
Hulandes y companianan cu 
awo por finalmente cum- 
insa realisa nan amicionnan 
den termino di infrastruc- 
tura digital,” Adriaansens a 
bisa. E Minister ta referi na e 
trafico di data creciendo lihe, 
cual den su opinion ta rekeri 
e construccion di rednan di 
5G den e nacion. 


E hungadornan di e mer- 


cado por ricibi te hasta 40 
porciento di e frecuenci- 
anan disponibel despues di 
e subasta aki. Esaki ta nifica 
cu mester tin por lo menos 3 
proveedor. 
E provision aki tin e inten- 
cion di sigura cu consumi- 
dornan y e companianan tin 
suficiente opcion. 


Un compania cu ta ricibi un 
licencia ta obliga usa esaki. 
Esaki ta preveni cu e op- 
eradornan cumpra espacio 
di frecuenca solamente pa 
un competidor no por haya 
esaki. E licencianan tin un 
termino di 16 aña. 

Diede de Groot atrobe ta gana titulo di Grand Slam na Australia Open 


(NLTimes)—Hungado di 
Tennis den rolstoel, Die- 
de de Groot a empata cu 
Esther Vergeer den e can- 
tidad di titulonan gana 
den Grand Slam singles. E 
hoben di 27 aña a gana su 
di 21 titulo na e Australia 
Open . 


Durante e wega final na Mel- 
bourne, e hungado number 
un de Groot tabata demasia- 
do fuerte pa e hungado num- 
ber dos Yiu Kamiji di Hapon, 
ganado 7:5 6:4. E wega den e 
Kia Arena, e si cuatro stadion 
na Melbourne Park, a dura 1 
ora y 36 minuut. 


En general, de Groot a gana e 
Australia Open pa di seis bi- 
aha. E tabata e miho hungado 


na Roland Garros cuatro bi- 
aha, a gana cinco biaha na 
Wimbledon, y tambe a gana 
e US Open seis biaha. Awo 
el a gana 13 titulo di Grand 
Slam tras di otro, creando un 
record nobo. 


“E cos pret ta cu mi no lo sa 
si no tabata pa e media,” de 
Groot a bisa tocante su re- 
cord riba e website di e tor- 
neo. “Pero pasobra tin hopi 
reportahe riba esaki, pasobra 
tin red social, pasobra tin hopi 
hende cu ta mira e recordnan 
aki, ta imposibel pa no sa. E 
recordnan tur ta great. Mi ta 
kere e ta mustra cu mi ta bay- 
endo hopi bon. Mas miho cu 
mi a spera.” 


Asina mes, de Groot tabatin 


dificultad prome cu e Aus- 
tralia Open. “E ultimo par 
simannan no a cana manera 
mi tabata kier, cu un herida 
chikito, griep, y un match 
point na e torneo di prepara- 
cion,” segun e hungadonan 
number un na mundo. “E no 
a bay mi manera y mi mester 
a traha hopi duro p’e e siman 
aki. Mi ta kere esey ta loke ta 
haci’e asina special.” 


Esther Vergeer, awo 42 aña di 
edad, a gana su titulonan en- 
tre 2002 y 2012 ora no tabatin 
torneo di singles na Wimble- 
don. E tabata e miho hungado 
na e torneo di Grand Slam na 
Australia no menos cu nuebe 
biaha. 


Doc Rivers ta bolbe como coach pa un chens pa competi pa 
titulo di NBA cu The Bucks 


(AP) - Doc Rivers tabata 
coach di e prome wega 
di NBA cu Giannis Ante- 
tokounmpo ta corda mira 
riba television. Awo am- 
bos di nan ta purbando 
gana un otro campeonato 
hunto. Rivers a tene su 
conferencia 
di 
prensa 
introductorio 
diasabra 
como Bucks su coach 
despues di a ser contra- 
ta pa reemplasa Adrian 
Griffin, ken a ser despedi 
despues di solamente 43 
wega. 


“Mi ta hopi emociona,” An- 
tetokounmpo a bisa. “E ta un 
leyenda den e liga.” Rivers ta 
igualmente emociona den 
medio di preparacion pa haci 
su debut den Bucks riba di- 
aluna anochi ora cu Milwau- 
kee lo habri un trip di 5 wega 
contra e campeon di Denver 
Nuggets. 
Traha como coach na Mil- 


waukee ta representa un tipo 
di regreso na cas pa Rivers, 
un ex guardia di Marquette 


ken ta bisa cu hopi di e cono- 
cemento cu e tin di Basket- 
ball ta bini for di ex coachnan 


di Golden Eagle manera Al 
McGuire, Hank Raymonds 
y Rick Majerus. 


“E ta hopi emocionante pa 
ta den un arena, coach den 
un arena y wak bo uniform 
colga riba di bo,” Rivers a 
comenta, agregando cu “mi 
por dirigi na e hungadornan 
y bisa ‘mi ta hura por Dios 
cu mi a hunga basketball. 


Djis wak ariba. Mi ta hura 
esey ta ami.” Poco despues 
di su conferencia di prensa, 
Rivers a ricibi un bon bini y 
a duna un speech chikito na 
e audiencia presente durante 
e pausa na Marquette su vic- 
toria. 


Despues 
cu 
Philadelphia 
76ers a despedi su persona 
aña pasa, Rivers a cuminsa 
e temporada aki trahando 
como un analista di ESPN. 
E oportunidad aki a trece 
su persona back pa un di 25 
temporada como un coach 
hefe di NBA. 


Marc Overmars lo apela contra FIFA su suspension global 
a causa di acoso sexual 


(NLTimes) - Marc Over- 
mars lo apela contra e sus- 
pension global di 1 aña cu 
FIFA a impone contra su 
persona a causa di acoso 
sexual na Ajax, su vocero 
Frank Neervoort a con- 
firma na NOS. “Tin varios 
motibo pa apela contra 
e sentencia,’ Neervoort 
a informa. “Pero e punto 
principal ta cu un caso di 


comportamento 
inapro- 
pia no ta hustifica un pro- 
hibicion di trabao global 
pa henter un aña.” 


Overmars, ken tin 50 aña, 
mester a sali for di ajax den 
februari di aña 2022 a causa di 
varios acusacion di acoso sex- 
ual, incluyendo cu el a manda 
potretnan di su parti intimo 
sin solicitacion na emplead- 


onan femenino di Ajax. El 
a bay traha como e director 
tecnico di Royal Antwerp FC 
menos di 2 luna despues. 


Den november di aña pasa, 
instituto cu hurisdiccion den 
deporte Hulandes ISR a sus- 
pende su persona pa un aña, 
prohibiendo su persona di 
traha den futbol na Hulanda 
pa e periodo di tempo aki. Pa 


motibo cu e prohibicion aki ta 
aplica solamente na Hulanda, 
su trabao na Royal Antwerp 
FC na Belgica no a ser afecta. 
Sinembargo anteriormente e 
luna aki, FIFA a tuma over 
ISR su castigo, cual ta haci cu 
su persona ta prohibi di traha 
den futbol na nivel global pa 
henter un aña. 


“Despues cu nos a ricibi e 


splicacion for di FIFA su de- 
cision, nos tabatin 3 dia pa 
apela, cual ta loke a sosode,” 
Neervoort a conta NOS. 


“Overmars su abogado awo 
tin te diabierna pa entrega 
un apelacion detaya. Nos no 
sa actualmente cua lo ta e 
siguiente pasonan cu lo ser 
tuma.” 

Presidente di Barcelona ta keda 
cu Xavi pa demostra apoyo pa e 
entrenador a pesar di su decision 
pa retira 


(AP)—Barcelona ta kedando cu Xavi Hernández en- 
tre un demostracion di apoyo pa e entrenador a pesar 
di su decision pa retira na fin di temporada. Presiden- 
te di Barcelona, Joan Laporta, a bisa diadomingo cu e 
no ta haciendo cambio den entrenador y ta anticipa 
cu Xavi lo mantene su compromisonan a pesar di no 
regresa otro temporada. 


E presidente a reuni cu e entrenador y e ekipo un dia despu- 
es cu Xavi a bisa cu e ta retirando. E anuncio di e entrenador 
a bin siguiendo e perdida di 5-3 di e ekipo contra Villareal 
den e Liga Spaño diasabra. 


“Xavi a contra mi cu na fin di temporada e lo retira, pero cu 
e kier a caba cu e temporada, y e ta formula cu mi ta acepta 
pasobra e ta esun cu e propone esaki na ami, y e ta un leyen- 
da di Barcelone,” Laporta a bisa. “E ta un persona honesto, 
ta actua cu dignidad completo y ta stima Barça. Mi ta acepta 
esaki pasobra mi sa cu e lo cumpli cu su compromisonan te 
na fin di temporada.” 


E perdida contra Villareal a laga Barcelona 10 punto tras di 
Real Madrid. E club Catalano a ser elimina caba pa Atletico 
Bilbao durante e weganan kwartfinalnan di Copa del Rey y 
a perde 4-1 contra Madrid den e wega final di Copa Super 
Spaño. 


Barcelona ta enfrenta Napoli den e ronda di 16 di e Liga di 
Campeones, un torneo den cual e no a avansa for di e etapa 
di grupo den e ultimo temporada, y ningun biaha despues 
cu Lionel Messi tabata den e club. 


Laporta no a bisa nada tocante un buskeda pa reemplasa 
Xavi. E club ta experenciando dificultadnan financiero y no 
ta den un posicion pa contrata hungadonan nobo. Lapor- 
ta a yama pa “unidad” y a gradici e fanaticonan di club pa 
nan apoyo a pesar di e “temporada complica” cu a inclui un 
movida pa e stadion Montjuic mientras Campo Nou ta den 
remodelacion. 


Barcelona a bisa cu Xavi a reuni cu su hungadonan prome 
cu training diadomingo pa splica su decision pa retira. E en- 
trenador a bisa diasabra cu “como un fanatico di Barcelona” 
e no por permiti “pa e situacion aki continua” y cu su ekipo 
mester “un cambio den curso y di dinamica.” 


El a bisa cu e decision pa retira na fin di temporada a ser haci 
prome cu perdida contra Villareal, aunke e perdida a yuda 
acelera e anuncio. El a spera cu su decision lo reduci e stress 
y tension cu tabata rondona e ekipo y e mes. 


Lionel Messi y Inter Miami ta na Saudi Arabia pa 
continua nan tour pre-temporada rond mundo 


(AP)—Inter Miami a hun- 
ga seis wega pre-tempo- 
rada e ultimo temporada. 
Mayoria tabata weganan 
priva cu un par hende den 
presencia, tur a tuma luga 
na Florida y e noticia mas 
grandi a bin ora algun fa- 
naticonan a tira klapchi y 
a ser kita for di e wega di 
apertura di temporada. 


E icono di futbol y Inter Mi- 
ami tin un tour di dos wega 
na Saudi Arabia e siman aki, 
e prome wega dialuna contra 
Al-Hilal y e segunda wega 
diahuebs contra Al Nassr— 
unda Messi por comparti e 
scenario atrobe cu rival y otro 
hungado iconico Cristiano 
Ronaldo, asumiendo cu e 
hungado a recupera for di un 
herida na pia suficientemente 
pa por hunga. 


E club a hunga dos wega di 
exhibicion caba e aña aki—un 


na El Salvador, y un na Dal- 
las—y tin weganan na Hong 
Kong y Hapon ainda despues 
di nan bishita na Saudi Ara- 
bia. Esaki ta basicamente we- 
ganan pre-temporada grandi 
pa Inter Miami, cual a bira un 
marca global desde cu Messi 
a anuncia cu e lo hunga pa e 
club MLS. 


Inter Miami ta na Saudi Ara- 
bia pa via di Messi, simple- 
mente. No tin un nomber 
mas grandi den e wega com- 
para cu Messi, y e hungado 
ta un embahador na Saudi 
Arabia pa yuda promove tur- 
ismo. El a hasta ser suspende 
un biaha pa su ex-club, Paris 
Saint-Germain debi na bia- 
henan inautorisa cu el a tuma 
pa e pais. Pero Inter Miami 
no solamente ta compronde e 
balor di tin Messi, el a acepta 
e condicion pre-temporada 
masivo aki di antemano. 


E beneficio financiero di In- 
ter Miami y Messi hungando 
den Saudi Arabia no a ser pu- 
blica. Por rasona si cu esaki ta 
un suma gigante, suficiente 
pa yuda e club cumpli cu al 
menos un di e salarionan di 
Messi—e ta riba un contract 
di 2.5 aña cu lo pag’e rond 
di 150 miyon dollar—y loke 
e ekipo ta gasta pa haya hun- 
gadonan manera Sergio Bus- 
quets, Jordi Alba y Luis Su- 
arez. 


E Saudinan a sigura cu nan 
lo gasta hopi pa loke nan 
kier; algun a uza e termino 
“sportswashing” pa ta trata 
di con e reino a gasta biyo- 
nes den LIV Golf y Formula 
One, boxeo, careda di cabay 
y hasta caredanan di BMX y 
wrestling profesional. Hopi 
di esaki ta bin cu hopi critica. 
E fama di Messi no a ser afec- 
ta pa via di su asociacion cu e 
Saudinan. 

Resultado Sorteo 
27 y 28 januari 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



3 



2579 


Sorteo # 4164 


Sorteo # 1038 


Aquario 


X2 


932 


Sorteo # 4164 


Sorteo # 2220 


8643 


0320 


Sorteo # 4164 


7748 


4480 


X2 


5126 


27 
Letter 
J 


0 
0 
7 


236 


0 
5 


165 


0 
0 
0 
0 
0 



3 



X2 
03-12-19-24-30 


02-11-12-14-19 


5837 


Joker 


2956 
325.000,- 


x Jackpot 
x Match 4+ 


Proximo Jackpot 


FP 


508 


x Jackpot 


Sorteo # 8156 
Sorteo # 2462 


Sorteo # 1905 


0823 


7893 


Sorteo # 7200 


5073 


x Jackpot 


x Match 4 
x afl. 12,00 


6619 


Sorteo # 5959 


Sorteo # 889 


x afl. 500,00 


x afl.15,00 
x afl 50.00 


Virgo 


x afl 8,00 


Mega Ball 


Proximo Jackpot 


410.000,- 


x match 4 


x Match 4 
79.000,- 


Proximo Jackpot 


Sorteo # 


Sorteo # 6370 


Afl. 560.000,- 


Letter 


0 
0 
0 


0 


0 
4 


81 


0 
0 
0 
0 
0 



3 



x Match 4 
84.000,- 


Proximo Jackpot 


Sorteo # 


Sorteo # 6371 


Sorteo # 


x afl 8,00 


Mega Ball 


Proximo Jackpot 


410.000,- 


x match 4 


9099 


Sorteo # 4165 


Sorteo # 1039 


x afl. 500,00 


x afl.15,00 
x afl 50.00 


Acuario 


X2 


027 


x Jackpot 


Sorteo # 4165 
Sorteo # 


Sorteo # 2221 


2779 


8336 


Sorteo # 4165 


4372 


x Jackpot 


x Match 4 
x afl. 12,00 


Joker 


9855 
325.000,- 


x Jackpot 
x Match 4+ 


Proximo Jackpot 


FP 
06-14-23-24-26 


8993 


Afl. 560.000,- 


diario 
Korsou 
super4 
flamingo 


0605 
0686 
8721 
3082 
4619 
7965 
super5 
6488 
3266 
8414 
- 
3065 


diario 
Korsou 
super4 
flamingo 


4437 
7151 
3630 
6276 
2003 
9817 
super5 
1566 
5051 
8951 
20803 
6270 


diadomingo 


Departamento di 
Asunto Social— 
Seccion di bijstand ta 
informa lo siguiente: 
Cambio 
den pago di 
bijstand pa 
districto di 
San Nicolas 


En conexion cu parada di 
Carnaval “Jouvert Morn- 
ing” cu lo tuma lugar 
dia 3 di februari 2024, lo 
tin cambio den e pago 
di bijstand unicamente 
pa districto di San Nico- 
las. Pago di bijstand pa 
districto San Nicolas lo 
tuma lugar diabierna dia 
2 di februari 2024 di 8or di 
mainta pa 12or di merdia. 


E cambio aki ta solamente pa 
e pago di bijstand pa luna di 
februari 2024 pa districto di 
San Nicolas. Tur otro distric- 
to e pago di bijstand ta tuma 
luga dia 3 di februari 2024. 


Pa mas informacion por 
yama/Whatsapp/mail 
libre- 
mente na DAS: 
- Whatsapp: 593-3118 (No 
por yama solamente What- 
sapp) 
- Via mail: bijstand@dsz.gov. 
aw 
- Telefon: 528-1100/528- 
1110 


Centraal 
Magazijn di 
BID ta muda 


Bureau Interne Diensten, 
BID, ta bay muda bek 
pa su edificio na Sabana 
blanco 34-C. Pa e motibo 
aki BID lo ta cera pa pu- 
blico entrante dialuna 29 
di januari te cu diabierna 
dia 2 di februari. 


BID lo reanuda su servicio 
entrante dialuna 5 di febru- 
ari. Maneho y personal di 
BID ta pidi disculpa pa cual- 
kier inconveniencia cu esaki 
por trece cune y na mesun 
momento ta yama danki p’e 
comprension y cooperacion. 


Fundacion Motor Unit Aruba ta organisando nan prome 
walk and run 


Fundacion Motor Unit 
Aruba ta organisando nan 
prome walk and run ariba 
diadomingo 18 di februari 
2024. Lo tin categoria pa 
mucha desde 4 te 11 aña, 


hoben for di 14 te cu 16 
aña y adulto for di 17 aña 
te cu 60+. Kiermen no 
tin excuus pa participa. E 
evento ta cuminsa pa 6am 
en punto pa e adultonan 


y 7am pa mucha- y hoben 
nan. Distancia lo ta 6km 
pa adulto y pa mucha ta 
varia dependiente di nan 
edad. 


E start ta patras di santana 
na Paradera. Tin luga sola- 
mente pa 600 participante 
incluyendo mucha, hoben y 
adulto. Por registra via www. 
vmurun.com y pasa paga na 1 
di e 3 tiendanan di Nature’s 
Discount sea na Palm Beach, 
Seroe Blanco of Savaneta. 


Inscripcion ta costa afl. 15,00 
pa mucha/hoben y afl. 25,00 
pa adulto. Lo tin premiacion 
overall den tur categoria di 
edad pa adulto y mucha/ho- 
ben. 


Na final lo tin fruta y bebida 
pa refresca. Fundacion VMU 
ta pidi tur participante pa 
bisti un T-shirt di cualkier 
careda cu nan a supervisa en e 
ultimo 10 aña nan. Asina kier 
logra formalisa un evento 
colorido y alabes bay bek un 
tiki den tempo. 


Tin bon espacio pa parkeer na 
Club Caiquetio y na misa di 
Paradera. Fundacion Motor 
Unit Aruba ta conta cu un 
maximo participacion. 


servicio 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


Dia 31 di maart ta e fecha final pa entrega e 
‘verzamelloonstaat’ y ‘verzamelstaat opgaaf 
derden’ entrante aña calendario 2024 
En conexion cu cambio di ley 


Departamento 
di 
Im- 
puesto ta recorda cu e fe- 
cha final pa entrega e lista 
colectivo di salario (ver- 
zamelloonstaat of VZL) 
y e lista colectivo di pago 
na tercera persona (verza- 
melstaat opgaaf derden of 
VOD) ta 31 di maart. 


Den añanan anterior, e fe- 
cha final tawata 31 di janu- 
ari, pero a bin cambio di ley 
y awor tur aña e fecha final 
ta 31 di maart. Pa e listanan di 
aña 2023, e fecha final ta bira 
1 di april 2024 debi cu 31 di 
maart 2024 ta cay den week- 
end. 


Tur doño di trabou of co- 
merciante mester entrega e 
listanan menciona den forma 
digital via e portal ‘BO im- 
puesto’ di Departamento di 
Impuesto. E “verzamelloon- 
staat” y e “Verzamelstaat op- 
gaaf derden” di aña 2023 ta 
disponibel den e portal e por- 
tal ‘BO impuesto’ entrante 1 
di februari 2024. 


Si un doño di trabou of com- 
erciante no ta registra como 
usuario den e portal mencio- 
na, lo mester haci esaki mas 
lihe posibel. Pa registra como 
usuario di e portal mester 
haci un cita via: 
https://www.impuesto.aw/ 


afspraak_maken_met_DIMP 
Si un usuario no ta logra log 
in den e portal, e mes por 
cambia su password via e 
pagina di log in di BOi. E ta 
scoge “Password vergeten” 
of “Wijzig password” y sigui 
e instruccionnan. Si acaso no 
ta logra, e usuario por manda 
un e-mail na boi@impuesto. 
aw of yama 522 7437. 


E doño di trabou of comer- 
ciante por yena e datonan 
rekeri den e portal mes of por 
scoge pa upload e file XML 
cu ta wordo produci door 
di su programa di payroll. 
Alabes tin e opcion pa uza 
e MS Excel filenan di De- 
partamento di Impuesto cu 
yama “e-Verzamelloonstaat” 


y “e-Verzamelstaat Opgaaf 
Derden”. Por baha e filenan 
aki for di e website di Depar- 
tamento di Impuesto Loon- 
belasting | Departamento di 
Impuesto. Ta bon pa tene na 
cuenta cu no ta posibel mas 
pa entrega un USB-stick of 
manda e filenan via e-mail. 


Departamento di Impuesto 
ta conseha tur contribuyente 
pa cumpli na tempo debi cu 
no ta bay tin prolongacion di 
termino. Keda sin entrega e 
‘Verzamelloonstaat’ of e ‘Ver- 
zamelstaat opgaaf derden’ di 
aña 2023 lo por nifica cu e 
contribuyente lo por ricibi 
un cobransa adicional (na- 
heffingsaanslag) inclui boet 
di Afl. 10.000 maximo. 


Pronostico di tempo 


Tempo: 
Awe tardi y awe nochi: parcialmente nubia y generalmente seco 
Den marduga y mañan: parcialmente nubia cu un awasero pasahero 
Temperatura maximo 32 grado Celsius 
Temperatura minimo 26 grado Celsius 
Indice di calor (heat index) den y rond di oranan di merdia: 33 pa 38 
grado Celsius 
Uv index: 8 
Bahada di solo : 6:39pm 
Subida di solo : 7:06am 
Biento: 
Modera for di generalmente direccion oost; forsa 3 te 4 (12 te 30km/ora, 7 te 16 nudo). 
Den dia basta fuerte te fuerte den rafaga; forsa 5 te 6 (31 te 50km/ora, 17 te 27 nudo). 
Situacion general di tempo: 
Algun area di nubia cu lo wordo trece pa region local cu e biento, lo bay produci un awa- 
sero pasahero te breve. Sinembargo, aire menos humedo lo bay drenta region y stroba 
mayoria di desaroyo di nubianan cu por produci awasero. 
Condicionnan maritimo/ estado di lama: 
Na partinan protege di costa: keto, rond di 1 pia. 
Na partinan zuid: modera, entre 2 pa 3 pia. 
Na partinan oost te noordwest di costa: generalmente modera cu olanan di 5 pa 6 pia 

“ How I see things is how I 
choose to see things, a lot of the 
things I believe are the things I 
choose to believe” 


With deep sympathy we 
announce the passing away of: 


Beaumont Eric Andrews 
Sunrise: October 09, 1979 
Sunset: January 21, 2024 


Left to mourn are his: 


Mother: 
Valarie Allen 


Sisters: 
Naketa Andrews 
Shacona Andrews 


Niece & Nephew: 
Nickaela Fearon 
Nickeil Fearon 
Nicai Fearon 


Aunts: 
Amma Belle Allen 
June Lowe 
Ingrid Kuiperdal 
Maria Sentano 


Uncles: 
Andy Centeno 
George Centeno 


Brother-in-law: 
Nicholas Fearon 
Ivan Ortega 


Friends: 
Andrea 
Edwina 
Christal 
Khem 
Orlando 
Trudy 


His funeral service will take place on Monday January 
29, 2024 from 2 pm to 4 pm at Aurora Funeral Home. 
Cremation will take place in close family kring. 


Lagrima y flornan por seca, su recuerdonan y tur loke el 
a haci y significa pa nos, lo keda graba pa semper den nos 
mente y curason. “Cerca Dios mi alma ta na paz, ta di DJ’E 
mi salbacion ta bin” 
Salmo 62:1 


Nos ta anuncia fayecimento di: 



Brigida Tromp 
*01-02-1935 †22-01-2024 


Yiunan: 
†Charline Lisette Hoek 
Alexander Hoek y Ezra Croes 


nieto y nieta nan: 
Rutienne Geerman 
Aimee Hoek 
Adrian Hoek 
Leonardo Figaroa 
Gilian Hoek 


Rumannan: 
†Marcial tromp 
†Juliana Sevinger Tromp 
†Ana Sevinger Tromp 
Atala Vingal Tromp 
†Frank Tromp 
Julieta Tromp 
Rosimbo Jacobs y famia 


Sobrino(a)nan: 
Marian y Fama 
Silvia Tromp 
Papi Tromp y Famia 
Cristina Tromp y yiu 
Norma Sevinger y yiu 
Evelin Maduro Sevinger y famia 
Gwendolyn Sevinger 
Elvira Sevinger y yiunan 
Aquiles Sevinger y famia 
Claudia Gonzales-Sevinger 
Vivian Magaly Sevinger y yui 
Veronie 
Rodney Vingal y famia 
Gerald Vingal 
Ingrid Tromp 
†Sonia Tromp y yiu 
Jenny Briezen Tromp y famia 
Frank Papito Tromp 
Shirley Kuiperi Tromp y famia 
Diana Tromp y yiunan 
Lesbia Abreu Tromp y famia 
Mayra Tromp y yiunan 
Luisito Tromp 
†Urlita Jacobs 


Primo(a)nan, bisiña y conocirnan 
Amiga di cas: Gladys Perez, Aida Pieters, Rosalinda Rid- 
derstap, Soledad Quandt, Mena Mateo, Pascual Marcial 
Ras 
Demas famianan: Tromp, Hoek, Sevinger, Vingal, Jacobs, 
Klepper, Jansen, Koolman, Dirks, Maduro, Eman, Ridder- 
stap, Quandt, Figaroa, Kolen, Croes, Navas-Perez. 
Ta invita pa e acto di entiero lo tuma lugar diaranson 31 di 
januari 2024 na Misa Pro-Catedral San Francisco na Playa 
di 9 pa 11 am despues lo sali pa Santana catolico na Playa. 
Nos ta pidi nos disculpa si den nos tristeza nos por a lubida 
un of otro famia. 
Despues di entiero no ta ricibi bishita di condolencia na 
cas. 



“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Belkys Altagracia Payano de Hernandez 
*30-01-1973 - †24-01-2024 


Acto di entiero ta tuma lugar diamars 30 di januari 2024 na 
Aurora Funeral Home di 2:00 pa 4:00 pm despues saliendo pa 
santana central na Sabana Basora. 


Cu tristesa na nos curason pero agradecido pa tur loke ela 
nifica pa nos, New India Assurance ta anuncia fayecimento 
di: 



Joy Raghunath 
6 augustus 1952 - 25 januari 2024 


Directora di New India Assurance di 1999 pa 2014 


Acto di despedida y celebracion di Joy su bida lo 
wordo anuncia despues. 


Laga tur loke ta sperami ta 
bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esaki nan termina den tur 
bunitesa 


Agradecido pa tur locual cu e 
la significa pa nos, pero con- 
forme cu boluntad di Dios nos 
ta anuncia fayecimento di nos ruman, primo, omo, sobrino 
y amigo stima 
Stanley Hubert de Cuba 
03 – 11 – 1954 - †24 – 01 – 2024 


Na number di su: 
Tata y Mama: 
†Maria de Cuba-Wouters y †Vicente de Cuba 


Rumannan: 
†Ildo de Cuba 
Jorge de Cuba y esposa Shirley de Cuba 
†Helena de Cuba 


Pareha: 
Editha Marquez y famia 


Sobrina/o: 
Joey de Cuba, pareha y yiu Farah 
Sheraldine de Cuba y famia 


Tanta, omo nan, primo y prima nan y demas famia: 
de Cuba, Marquez, Ras, Wouters, Bareño, van der Linden, 
Schwengle, Thijzen, Navas. 


Ex colega nan di Setar N.V. 


Nos disculpa si den nos tristeza nos por a lubida algun fam 
di famia 


Ta invita tur famia, amigo/a, bisiña, ex colega y conocir pa 
asisti na e acto di entiero cual lo tuma lugar diaranson 31 
januari 2024. E resto nan mortal di nos Stanley de Cuba 
stima lo ta reposa 9or di mainta pa 11or di mainta na Pray 
Funeral Home (San Nicolas). 


Nos ta lamenta cu despues di entiero nos lo no ricibi bishita 
di condolencia na cas. 

Señor ta mi Wardador, mi n' tin 
falta di nada,den cunucu di yerba 
Bèrdè E ta pone mi sosegá 
E ta hiba mi na awa trankil, pa mi 
bolbe haña forsa. 


Cu profundo dolor na nos 
Curason, pero gradecido 
pa e bendishon di su Guia, 
Amor, Ehempel di Curashi y 
Perseverancia, 


Nos ta anuncia fayecimiento di 
Sra. Gladis Jacobs 
Granados 
Na un Bunita Edad 90 aña 
“Mama, Wela, Oma,Tan Gladi ” 
* 26 July 1933 - † 22 January 2024 


Na nomber di 
Su Mayornan: † Porfilio Jacobs y † Carmen Granados 


Esposo Stima: † Carlos Martinez Granados 


Su Gran Amor, su yiuan 
Juan ‘Tico” y Alba Ligia Jacobs 
Jesmine y Mario Vrolijk 
Gizet y Danilo Rodriguez 


Manera yiu: 
Carmen Zuleta y famia 
Carina Maduro y yiunnan. 


Su Ruman nan Stima: 
†Juan Soto 
Reneta Jacobs 
†Guillermo Jacobs y Cecilia Jacobs 


Su Tesoro nan, su nieto nan y manera nieto nan: 
Susan Jacobs y Marc Martijn 
Zaira Vrolijk 
Shandra Vrolijk y Windy Joung 
Gislaine y Frenzie Boekhoudt 
Gisdanya y Jade Salamatin 
Rose-anne y Roderick Albus 
Gisdan y Lisette Rodriguez 
Adair Jacobs 
Diego Arango 
Catalina Castro 
Juan Camilo Jacobs 
Zoraima Correa 
Susan Jacobs y Famia 


Su Orgullo nan, Bisanieto y Bisanieta nan 
Shaydee Kock, Jimmar Cornes, Zairaey Colmenares, Jaydee Kock, 
Zoë Boekhoudt, Rodmar Albus, Zayne Boekhoudt, Jadan 
Salamatin, Giamaylla Rodriguez, Roshanne Albus, Rose-Ella 
Albus, Jadah Salamatin, Shannaya Rodriguez, Rodward Albus, 
Shannella Rodriguez, Jaylah Salamatin, Keisia Querales. 


Su Subrino nan Stima: 
Carmen Jacobs, Lydia Jacobs, †Nelson Jacobs, Daniel Jacobs, y nan 
Famia 
Marina Hernandez, Adaluz Carrascal, Jorge Rodriguez, †Jose 
Rodriguez, Mabel Rodriguez, Johnny, Guillermo, Norma y Henny 
Soto. 


Tanta Grandi Stima di: 
Jean y Angelic Trimon y nan Famia 
Brandon Trimon 


Mama di Su Nieta nan: Federica Fingal 


Tambe su Prima y Primo nan, Comer y Comper nan y su Iha nan, 
Amigo nan y Bisiña nan Stima. 


Famia nan; 
Jacobs, Granados, Martinez, Vrolijk, Rodriguez, Salamatin, 
Trimon, Henriquez, Dijkhoff, Britten, Colmenares, Tromp, 
Maduro, Webb, Hernandez 


Ta invita tur famia, amigo, bisiña, conocirnan y su grupo di Ozias 
pa su Despedida y Entiero Diaranson 31 di January 2024 na Kapel 
di Tanki Leendert, Juan Pablo II for di 2:00 pm sigui pa Santana di 
Noord. Anochi di Condolencia lo ta Diamars 30 di January 2024 
na su Cas na Tanki Flip 40 
Nos disculpa si den nos momento di tristesa nos por a lubida un 
ser keri. 



Una buena esposa 
Un bon esposa no ta fásil pa haña. 
E bal mas ku piedra presiosa. 
Su esposo tin pleno konfiansa den 
dje, 
I lo pasa bon serka dje. 
Henter su bida e ta hasi loke ta 
kumbiní su esposo, 
no loke no ta kumbinié. 


E ta kla pa yuda pobernan 
i dispuesto pa duna esnan den 
nesesidat un man. 


E ta papia ku sabiduria 
i duna su instrukshonnan na una 
manera amabel. 


'Tin hopi mamá bon, 
pero niun no por igualá bo.' 


Cu inmenso tristeza pero conforme cu Dios su boluntad, 
nos ta anuncia fayecimento di mi casa, mama, ruman, 
wela y bisawela stima: 
Lucinda Cantillo Orozco 
*14-01-1946 - †23-01-2024 
Na nomber di su: 
Casa: Dagoberto Orozco 
Yiunan: Flor Maria Orozco 
Janeth Orozco y Erick Francas 
Jatjen Lucy Orozco 
Guillibeth Orozco 
Yoasmid Yoalit Orozco 
Yiunan di crianza: luz carime y esposo y hijos 
Oscar Echeverría y Nancy Torrenegra, 
Luis Fernando Beleño Orozco y Elizabeth Diaz 
Nietonan: Carlos Andres echeverria y señora 
Maria Tromp y Luis Gonzalez 
Maria dirksz 
Genesis Figueroa 
Diego Fernando Beleño 
Luis Felipe Beleño 
Santiago beleño 
Jayvain Wouters 
Nancy Torres Alcocer 
Felipe Torres Alcocer 
Maria Luis Torres Alcocer 
Bisnieto: Thiago Alexander Gonzalez 


Rumanan: Abelardo Cantillo, señora y yiunan 
Julia y †Armando Torregroza Cantillo y yiunan 
Maria Leonor y Edelio Curiel Cantillo y yiunan 
Miriam Cantillo 
Antonio Jose y Arinda Cantillo Cobeli y yiunan 
Luis Eduardo cantillo y señora y yiunan 
Angela susana y Luis Garcia y yiu 
Consuegronan : Kestutis Francas 
Alvina Franciene 
Yiunan di curazon: Sandra Mimie, y Henry Mark Sims, 
Elsy Perez, Silvy Amados, Lily Bravo, Corina Ardila 
Nieto de curazon: Mateo Ardila y Yasha Werleman 


Sobrino(a) nan, primo(a) nan, comadres ( comer) y 
compadres(compernan), ihanan (ahijad@s), amigo(a) 
nan, tur su bon bisiñanan y amistad nan (dowco), su ex 
coleganan di subway 


Demas famia: Orozco, Cantillo, Peña, Berdugo, Olivero, 
Mesa, Torrenegra, Castañeda, Francas, Mimie, Maduro, 
Tromp, Dirksz, Ras, Romero, Hayer, Alvarez, Quezada, 
Torregrosa, Curiel, Covelli, Ruiz, Perez, Gonzalez, 
Hernandez, Morales, Mejia, Tuñon, Amaris, Bravo, 
Croes,Beleño, Kelly, Geerman, Samper, Ariza y Roa. 


Ta invita pa acto di entiero cual lo tuma lugar diaranson 31 
di januari 2024 na Aurora Funeral Home di 2’or pa 4’or di 
atardi. Despues lo sali pa Santana catolico na Sta Cruz. 


Disculpa nos si den nos tristesa nos por a lubida algun 
famia of conocir. 



ordo 


Tu vida sera mas radiante que el sol de medio dia, 
y la oscuridad sera como el agua que paso 
Job 11:17 


Cu hopi tristeza na nos curason pero agradecido pa tur 
locual e la hasi y ta nifica pa nos, nos ta anuncia fayecimento 
inesperadamente di 



Robert Longinius Laclé 
Mihor conoci como: “Robby” 
*12-03-1962 - †23-01-2024 


Na nomber di su: 
Casa: 
Luz Marina Laclé-Zuluaga 
Yiunan: 
Edmund Laclé 
Chrystalle Laclé 
†Julissa Laclé 


Mama: 
Henrica (Riet) van Hoof 
Tata: 
†Clyve Laclé 


Rumannan: 
Marcel y Sharon Sommer- Phelipa y yiunnan 
Max y Stella Laclé-Hayes y yiunan 
Monique Laclé y yiu 
Eduardo (Bubu) y Deborah Laclé-Thijzen y yiunan 
Chaim y Claudia Alvares y yiu 
Angelique Laclé 


Suegra: 
†Maria Franco 
Suegro: 
Jose Zuluaga 


Cuñanan: 
Maria Eugenia Zuluaga (Colombia) 


Tanta y omonan: †Thelma Laclé 
†Ismael y Allegonda Laclé-de Rijk y famia 
†Olga Vieira Alvez-Laclé y famia 
†Rita Laclé 
†Edgar Laclé y famia 
Filomena (Mena) y Gerard Marsman-Laclé y famia 
Sobrino y sobrinanan, primo y primanan 


Manera yiu: 
Lauchi 


Demas famia: Laclé, Zuluaga, Franco, van Hoof, Sommer, 
Hayes, Franca, Thijzen, Alvares, Yarzagaray, Vieira Alves, 
Marsman, Luidens, Thiel, de Mey, Erasmus, van Wanrooij 


Oportunidad pa condolencia: diaranson 31 di januari 2024 
na Aurora Funeral Home di 7:00 pa 9:00 pm 


Ta invita tur bisiña, conocirnan, amigo(a)nan y su coleganan 
di AAA N.V. pa asisti na e acto di despedida cu lo tuma 
lugar diahuebs 1 di februari 2024 di 9 pa 11 am, sigi pa e 
acto di cremacion cu lo tuma lugar den seno di famia. 


Nos mas sincero disculpa si den nos tristeza nos por a 
lubida algun famia y conocir. 


Nos ta lamenta cu despues di entiero nos no ta ricibi bishita 
di condolencia na cas. 


e 

Ucrania ta bisa cu oficialnan corupto a horta 40 miyon dollar aloca pa 
cumpra arma pa guera cu Rusia 


(AP)—Empleadonan 
di 
un compania di arma 
Ucraniano a conspira cu 
oficialnan di e ministerio 
di defensa pa malversa casi 
40 miyon dollar cu a ser 
aloca pa cumpra 100,000 
proyectilnan di mortero 
pa e guera cu Rusia, segun 
e servicio di seguridad 
Ucraniano a reporta. 


SBU a bisa diadomingo cu 
cinco hende a ser condena, cu 
un persona deteni mientras e 
tabata purba di crusa e fron- 
tera Ucraniano. Si nan ser 
haya culpabel, nan ta enfrenta 
te cu 12 aña den prizon. 


E investigacion ta sali na cla 
mientras e intentonan di Kyiv 
pa aborda corupcion den un 
esfuerso pa acelera su miem- 
bresia den e Union Europeo 
y NATO. Oficialnan di am- 
bos bloc a demanda refor- 
manan anticorupcion prome 
cu Kyiv por drenta. 
Presidente 
Ucraniano 
Volodymyr Zelenskyy a ser 


eligi riba un plataforma anti- 
corupcion na 2019. Ambos e 
presidente y su ayudantenan 


a describi e dispididonan re- 
cien di top oficialnan, no- 
tablemente di Ivan Bakanov, 


ex-hefe di e servicio di segu- 
ridad di estado, na juli 2022, 
como prueba di nan esfuerso 
pa aborda corupcion. 
Oficialnan di seguridad ta 
bisa cu e investigacion ac- 
tual ta bay back na augustus 
2022, ora oficialnan a firma 
un contract pa proyectilnan 
di artileria cu un balor di 1.5 
biyon hryvnias (39.6 miyon 
dollar) cu compania di arma 
Lviv Arsenal. 


Despues di a haya pago, em- 
pleadonan di compania mes- 
ter a transferi e fondonan 
pa un negoshi registra den 
exterior, cual lo mester a en- 
trega e municion pa Ucrania. 
Sinembargo, e productonan 
nunca a ser entrega y e placa a 
ser manda na varios cuenta na 
Ucrania y e Balcaniconan, se- 
gun investigadonan. E fiscal 
general di Ucrania ta bisa cu 
e fondonan a ser confisca y lo 
ser debolbi na e presupuesto 
di defensa di e pais. 


Polis a stop sin motibo un exonerado parti di Central Park 5 y miembro di conseho 


(AP) - Miembro di New 
york City Council Yusef 
salam, un miembro di e 
grupo di hende homber 
exonera 
conoci 
como 
Central Park Five, a bisa 
cu polis a stop su persona 
sin cu a duna un splica- 
cion. 


E acto aki na New York City 
riba diabierna a hala aten- 
cion un biaha mas na e How 
Many Stops Act, un proposi- 
cion pa transparencia di po- 


lis cu a causa un pelea entre 
miembronan di Conseho di 
e ciudad y alcalde Eric Ad- 
ams despues cu e alcalde, un 
ex capitan di polis, a blokia e 
legislacion. E lo a rekeri ofi- 
cialnan reporta publicamente 
tur incidente unda nan ta stop 
hende pa investiga, incluy- 
endo encuentronan di nivel 
abao cu ciudadanonan. Den 
e encuentro cu Salaam, cual a 
dura menos di un minuut, un 
oficial di polis ta pidi Salaam 
baha e bentana di patras di su 


auto. Sinembargo despues cu 
Salaam a identifica su mes 
como miembro di e conseho, 
e oficial rapidamente a retira 
sin duna un splicacion. 


Polis despues a bisa cu e ofi- 
cial a comporta na un manera 
profesional 
y 
respetuoso, 
ademas NYPD a bisa den e 
declaracion cu el a usa discre- 
cion pa permiti e miembro di 
conseho completa su tarean- 
an oficial. 


“E experiencia aki solamente 
ta amplifica con importante ta 
pa tin transparencia pa tur in- 
cidente unda polis ta para un 
ciudadano, a causa di e falta 
di transparencia ta para hende 
a base di nan perfil racial y a 
causa di esaki ta haci paronan 
cu no ta constitucional di tur 
tipo tuma luga y hopi biaha 
no ta ser reporte,” Salaam, un 
democrata, a expresa den un 


declaracion. 


“Salaam y 4 otro hende 
homber latino of di color 
scur, a ser falsamente acusa 
y condena pa e violacion y 
asesinato di un muhe di color 
blanco cu tabata coriendo na 
Central Park na aña 1989. 


Salaam a ser aresta cu 15 aña 
di edad y a permanece den 
prizon casi 7 aña. Nan con- 
dena eventualmente a ser 
retira y e 5 sospechosonan a 
ser exonera pa motibo cu nan 
inocencia a ser comproba via 
evidencia cu nan DNA. 


E caso aki a hala atencion na 
nivel mundial y a keda mar- 
ca den historia, dunando e 
grupo y nan storia e nomber 
di Central Park 5. E 5 hende 
hombernan a ricibi compen- 
sacion for di e ciudad pa e 
condena inhusto. 

Miles ta marcha contra femicidio na Kenya siguiendo e asesinato di al 
menos 14 hende muhe den januari 


(AP)—Miles di hende a mar- 
cha den ciudad- y pueblonan 
na Kenya durante protes- 
tanan diasabra tocante e 
asesinatonan recien di mas 
cu un decena di hende muhe. 
E demostracion antifemeci- 
dio tabata e evento di mas 
grandi organisa den e pais 
contra violencia sexual y 
basa riba genero. 


Den e capital di e nacion, Nai- 
robi, demostrantenan a bisti 
T-shirtnan cu nombernan di 
e hendenan muhe cu a bira vic- 
timanan di homicidio e luna 
aki. E grupo grandi, componi 
mas tanto di hende muhe, a 
para trafico. 


“Stop di mata nos!” e demostra- 
donan a grita mientras nan a 
wanta posternan cu mensahenan 
manera “No tin hustificacion pa 
mata hende muhe.” E grupo na 
Nairobi tabata agresivo contra 
intentonan pa e representante 
parlamentario pa hende muhe, 
Esther Passaris, pa adresa nan. 
Acusando Passaris di keda si- 
lencio durante e ultimo ola di 
asesinatonan, dmostradonan a 
grita pa e baha di scenario cu 
cantonan di “Unda abo tabata” 
y “Bay cas!” 


“Un pais ta ser husga no pa 
con e ta trata su hendenan rico, 
sino pa con e ta cuida di e es- 
nan debil y vulnerabel,” segun 
e presidente di Law Society of 
Kenya, Eric Theuri, ken tabata 
presente entre e demostradonan. 


Media di Kenya a reporta e ases- 
inatonan di al menos 14 hende 
muhe desde e comiendo di e 
aña, segun Patricia Andago, 
un reportero di data na media 
y compania di investigacion 
Odipo Dev, ken tambe a par- 
ticipa den e marcha. 


Odipo Dev a reporta e siman aki 
cu cuentanan di noticia a mustra 
la menos 500 hende muhe a ser 
mata den actonan di femicidio 
entre januari 2015 pa december 
2023. Mas y mas caso ta keda 
sin ser reporta, Andago a bisa. 


Dos caso cu a sacudi Kenya 
e luna aki tabata envolve dos 
hende muhe cu a ser asesina na 
acomodacionnan di Airbnb. E 
segunda victima tabata un stu- 
diante di universidad cu a ser 
desmembra y decapita despues 
cu e supuestamente el a ser se- 
cuestra pa placa. 


E cabes di e studiante di Jomo 
Kenyatta University of Agri- 


culture and Technology a ser 
descubri den un dam dialuna, 
un siman despues cu a descubri 
su curpa den bari di sushi na e 


cas alquila. Dos hende homber 
di Nigeria a ser deteni den con- 
exion cu su morto. 


Un siman prome cu esey, e 
curpa di un otro hoben fe- 
menino a ser descubri den un 
apartamento cu varios herida 
cu ta indica cu el a ser staca 
despues cu el a topa cu un 
hende homber cu el a conoce 
online. Polis tin un sospechoso 
identifica como John Matara 
deteni. Varios hende muhe a bin 
dilanti bisando cu nan a alerta 
polis previamente di supuesto 
actonan di tortura pa Matara 
pero e nunca a ser condena. 


Theuri, e presidente di Law So- 
ciety of Kenya, a bisa cu casonan 
di violencia basa riba genero ta 
tuma demasiado largo pa haya 
audiencia den corte, cual e ta 
pensa ta anima perpretadonan 
pa comete crimennan contra 
hende muhe. 


“Na e momento aki, nos tin un 
deficit di aproximadamente 100 
hues. Nos tin un deficit di 200 
magistrado y miembronan di 
hurado den corte, y pues esey 
ta nifica cu e wiel di husticia 
ta bira slow como resultado 
di provision- of recursonan 
inadecua,” el a bisa. 


Agencia di ONU ta adverti cu su operacion di ayudo na Gaza ta cayendo 
den otro pa via di recortenan di fondo 


(AP)—E hefe di e agencia 
di ayudo principal di e Or- 
ganisacion di Nacionnan Uni 
(ONU) den e Gaza Strip a 
adverti diasabra cu su trabao 
ta cayendo den otro despues 
cu nuebe pais a dicidi pa sus- 
pende fondo debi na acusa- 
cionnan cu varios empleado 
di agencia a participa den e 
atake di Hamas riba Israel 
cuatro luna pasa. 


Philippe Lazzarini, hefe di e 
agencia pa refugiadonan Pal- 
estino, a bisa cu e tabata sor- 
prendi cu decisionnan asina a 
ser tuma mientras “hambruna 
ta menasante” den e guera di 
Israel-Hamas. “Palestinonan 
na Gaza no tabatin mester di 
e castigo adicional aki,” el a 
skirbi riba X. “Esaki ta causa 
daño na nos tur.” 


Su advertencia a bin un dia 
despues cu el a anuncia cu el 
a dispidi y tabata investigando 
varios empleado di agencia debi 
na acusacionnan cu nan a par- 
ticipa den e atake di dia 7 di 


october riba Israel cu a causa e 
plamamento di e guera. Merca, 
cual a bisa cu 12 empleado di 
agencia tabata bao investigacion, 
a suspende fondo inmediata- 
mente, sigui pa varios otro pais, 
incluyendo Britania, Alemania 
y Italia. 


E agencia, cu su 13,000 em- 
pleado na Gaza, mayoria di 
nan Palestino, ta e organisa- 
cion principal cu ta yudando 
e poblacion di Gaza entre e 
desaster humanitario. Mas cu 
2 miyon di e 2.3 miyon po- 


blacion ta depende riba esaki 
pa sobrevivencia, incluyendo 
awa y refugio, segun Lazzarini, 
advertiendo cu esaki por “cay 
den otro na cualkier momento.” 


E guera entre Israel y Hamas a 
resulta den mas cu 26,000 morto 


Palestino, segun oficialnan di 
salud local, destruyendo par- 
tinan grandi di Gaza y lagando 
casi 85% di e poblacion sin cas. 
E atake di Hamas na zuid Is- 
rael a resulta den 1,200 hende 
morto, mayoria di nan civil, y 
aproximadamente 250 rehen a 
ser secuestra. 


Mientras tanto, dos oficial senior 
di e administracion di Biden a 
bisa cu negociadonan Mericano 
ta haciendo progreso riba un 
posibel acuerdo bao cual Israel 
lo pausa operacionnan militar 
contra Hamas pa dos luna den 
un intercambio pa e liberacion 
di mas cu 100 rehen. 


E oficialnan, ken a pidi anonimi- 
dad pa discuti e negociacionnan 
sensitivo, a bisa cu terminonan 
emergente di e acuerdo lo pro- 
gresa den dos fase, cu e resto 
di rehennan libera pa Hamas 
den e prome fase di 30 dia. E 
acuerdo emergente tambe ta 
yama pa Israel permiti mas 
ayudo humanitario den Gaza. 


